Šćekić je kazao da je nezakonito i nemoralno da u zdravstvu radi neko ko je srednju medicinsku školu završio za pola godine u Tutinu\nMinistar zdravlja Dragoslav Šćekić za „Dan“ je kazao da je uputio nalog svim zdravstvenim ustanovama da im dostave informacije o dosijeima medicinskih radnika koji su se prekvalifikovali, sa podacima gdje su i kada završili srednju medicinsku školu ili fakultet, kako bi se utvrdilo ko ima lažne diplome.\nŠćekić ističe da su „na skeneru“ prvo medicinski radnici koji su stekli diplome van Crne Gore, a onda će biti provjerene i isprave iz naše države do kojih su došli prekvalifikacijom.\nAlternativa Crna Gora podnijela je prošlog mjeseca krivične prijave protiv 54 medicinska radnika u više ustanova u Pljevljima koji, prema njihovim podacima, imaju lažne diplome stečene u „školama“ u Tutinu i drugim gradovima regiona.\n„Dao sam nalog prije nekoliko dana da sve zdravstvene ustanove dostave podatke o srednjem i višem medicinskom kadru koji se prekvalifikovao i koji je stekao diplome u državama regiona. Nakon toga ćemo ispitati i diplome koje su medicinski radnici stekli prekvalifikovanjem u Crnoj Gori, jer ne može neko za pola godine da stekne znanje da radi u ambulanti i pomaže pacijentima. Kada dobijemo potrebne informacije, obratićemo se Ministarstvu prosvjete kako bi i oni provjerili odakle su stigle i koje diplome su validne. Ovo je veliki problem za funkcionisanje našeg sistema, ako neko ko je završio tehničku školu, za pola godine dođe do diplome za medicinskog radnika. Zdravstvene ustanove su dužne da u dosijeima zasposlenih utvrde ko je, gdje i kako završio fakultet i srednju medicinsku školu, i tome ćemo se vrlo brzo na poseban način posvetiti. Mogu potpuno otvoreno da kažem da ne može da radi u zdravstvu neko ko završi srednju medicinsku školu za pola godine u Tutinu. To je nepropisno i nemoralno i nećemo takvu praksu dozvoliti u zdravstvenom sistemu“, kaže Šćekić.\nDirektor Opšte bolnice iz Berana Milorad Magdelenić za „Dan“ je saopštio da će ispoštovati nalog ministarstva i ispitati diplome zaposlenog medicinskog kadra.\n„Provjerićemo da li ima sumnjivih diploma u našoj ustanovi, ali smatram da imamo stručan kadar. Vjerujem da kod nas nema takvih diploma, ali ćemo ispoštovati sve zakonske procedure“, istakao je Magdelinić.\n„Potom su takvu, sumnjamo lažnu ispravu, upotrijebili kao da je prava za zasnivanje radnog odnosa u medicinskim ustanovama, Domu starih i dječijem vrtiću. Sumnjamo da je navedeno krivično djelo učinjeno sa predumišljajem, iako su bili svjesni da je to djelo zabranjeno i da takva diploma nije proizvod stečenog znanja, već sumnjamo da su je pribavili uz određeni novčani iznos“, stoji u prijavi.\nNajviše prijavljenih je, 36 lica, iz Opšte bolnice i Doma zdravlja u Pljevljima, 11 iz Doma starih i šest iz vrtića „Eko bajka“. U prijavi se navodi da postoji sumnja da se ovo krivično djelo sprovodi u produženom trajanju zbog činjenice da je većina prijavljenih na osnovu takvih isprava zasnovala radni odnos i da rade više godina. Iz Alternative tvrde i da nekoliko predsjednika opština takođe ima sumnjive diplome stečene mimo propisa.\nDirektor bolnice na Cetinju Vladimir Pavićević za „Dan“ navodi da do sada nije bilo indicija i sumnji da među zaposlenima imaju one sa lažnim diplomama.\n„Apsolutno ćemo postupiti po zakonu i obaviti kontrolu koja se od nas traži. Ništa nije isključeno i očekujemo da se potvrdi da je naš medicinski kadar stekao znanje po zakonu. Naša ustanova funkcioniše bez problema, tako da sam sa tim zadovoljan“, kaže Pavićević.


Internet Prodavnica opreme za ribolov - uslovi_koriscenja\nČIGRA DEBOX RIBOSHOP polaže autorska prava na sve sadržaje (tekstualne, vizuelne i audio materijale, baze podataka, programski kod), kao i na većinu postavljenih fotografija. Neovlašćeno korišćenje bilo kog dela ovog web sajta, bez pismene dozvole vlasnika ili proizvođača ove web prodavnice (ATEC Technologies), smatra se kršenjem autorskih prava i kao takvo podložno je tužbi.\nČIGRA DEBOX RIBOSHOP u svakom trenutku nastoji da Vam prikaže i opiše sve proizvode što preciznije, ali ne garantuje da su svi navedeni podaci u vezi sa: bojom proizvoda, postavljenom fotografijom ili zalihama na stanju, u svakom trenutku precizni.\n2 Linkovi ka drugim web lokacijama Svi linkovi na ovom web sajtu ka drugim lokacijama (web sajtovima), kao što je npr. web sajt proizvođača ili brenda, su postavljeni isključivo da bi vam olakšali rad i pružili što detaljnije i kvalitetnije informacije. Korišćenjem ovih linkova, napustićete ovaj web sajt i pristupiti drugom web sajtu na kome važe drugi uslovi korišćenja. ČIGRA DEBOX RIBOSHOP nije u mogućnosti da pregleda i proveri sve te lokacije, i ne može ni na koji način da utiče na njihov sadržaj, funkcionalnost i bezbednost. Ako odlučite da pristupite nekoj od Web lokacija, čije su web adrese postavljena na ovom websajtu, to radite isključivo na sopstvenu odgovornost.\nČIGRA DEBOX RIBOSHOP može promeniti ove Uslove korišćenja bilo kada, ažuriranjem ili izmenom ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.


Hip Hop, najnovije vesti - Naslovi.net\nKada je reč o karijerama Denzela Vošingtona i Vila Smita, oba glumca su ostvarila neke od najboljih uloga u poslednjih nekoliko godina. Možda je i nepravedno upoređivati ih, ali na Tviteru se nedavno povela debata o tome ko je bolji glumac. Podsetimo… »\nIz Crne Gore se oglasio bend Who See a u Srbiji osnovana Fondacija Plan B – u tesnoj vezi sa rokenrolom. Posle uspešne letnje sezone ispunjene nastupima širom Balkana, crnogorska hip- hop senzacija Who See klapa nam se vraća sa novim singlom pod… »\n„ Ravnopravno“ je naslov najnovije pesme/videa prvog ženskog romskog hip hop benda u Srbiji Pretty Loud, nastalog povodom Međunarodnog dana borbe protiv nasilja nad ženama i početka kampanje globalne 16-dnevne kampanje. Nasilje nad ženama je… »\nŽenski romski hip hop bend Pretty Loud objavio spot „Ravnopravno“\n„Ravnopravno“ je naslov najnovije pesme/videa prvog ženskog romskog hip hop benda u Srbiji Pretty Loud, nastalog povodom Međunarodnog dana borbe protiv nasilja nad ženama i početka kampanje globalne 16-dnevne kampanje. “Nasilje nad ženama je… »\nGuči: moda, ubistvo, milioni – i novi film Ridlija Skota\nLuksuzni brend „Guči“ obeležava ove godine 100 godina postojanja i modnih uspeha. Istovremeno, novi film Ridlija Skota bavi se jednim od najtamnijih poglavlja u istoriji te italijanske firme. Kada je Gučio Guči 1921. otvorio svoju prvu prodavnicu… »\nLuksuzni brend Guči obeležava ove godine 100 godina postojanja i modnih uspeha. Istovremeno, novi film Ridlija Skota bavi se jednim od najtamnijih poglavlja u istoriji te italijanske firme. Kada je Gučio Guči 1921. otvorio svoju prvu prodavnicu u… »\nBalkan Rock pre 10 dana\nWho See Who See klapa iz Crne Gore, objavili novi singl „Viđi nane“, u saradnji sa sve popularnijom pevačicom nemačko-persijskog porekla TriXstar. Posle uspešne letnje sezone ispunjene nastupima širom Balkana, Who See klapa nam se vraća sa novim… »\n„Viđi nane” – novi singl Who See i TriXstar\nCity magazine pre 11 dana\nPosle uspešne letnje sezone ispunjene nastupima širom Balkana, Who See klapa nam se vraća sa novim singlom. U pitanju je saradnja sa nemačko – persijskom pevačicom Imom Gafuri poznatom kao TriXstar. Internacionalna sinergija spakovana je u sonični… »\n"Viđi nane" nova pesma grupe "Who See": Nije motivaciona, ali daje nadu\nPosle uspešne letnje sezone ispunjene nastupima širom Balkana, "Who See" klapa se vraća sa novim singlom "Viđi nane" (Lampshade Media). U pitanju je saradnja sa nemačko - persijskom pevačicom Ima Ghafouri poznatom kao TriXstar. Internacionalna… »\nSmrću dječaka Ezre Blounta ukupni broj poginulih u stampedu na festivalu Astroworld 5. novembra popeo se na deset. Tužbom podnesenom u ime 125 žrtava tragedije u Astroworldu u Houstonu traži se 750 miliona dolara odštete od izvođača Travisa Scotta… »


Meštani Toplog Dola, koji više od mesec dana danonoćno drže straže na seoskom mostu kako bi sprečili početak izgradnje male hidroelektrane na lokalnoj Rekitskoj reci, sukobili su se jutros sa privatnim obezbeđenjem investitora. U razmeni kamenica i usled korišćenja biber spreja koje je imalo obezbeđenje, prema slikama objavljenim na Fejsbuku, povređeno je nekoliko meštana.\nRadnici obezbeđenja su pokušali na najpre oko sedam časova pređu preko seoskog mosta na kojem su postavljene barikade, pa je došlo do verbalnog sukoba sa meštanima i borcima za očuvanje prirode koji stražare neprekidno na ovom mestu. Do sukoba je došlo kada je grupa radnika sa obezbeđenjem prišla sa strane Babinog zuba do parcele koju su pokušali da ograde i postave tablu kojom bi ozvaničili početak radova, budući da, kako ističu meštani, invetitoru ističe dozvola za dva dana. Došlo je do sukoba u kojem ima i povređenih kamenicama, ali, kako navode meštani, i zbog upotrebe biber spreja. Nakon toga su se radnici obezbeđenja i radnici povukli a u Topli Do stižu novi branitelji mosta.


Ukrajinska kompanija: Kvar prizemljio avion sa beloruskim migovima za Srbiju\nAvioni MiG-29 koje je Belorusija donirala Srbiji za vreme remonta i modernizacije u Belorusiji, 25. februar 2019.\nUkrajinska kompanija „Antonov Erlajns“ (Antonov Airlines) koja je 17. maja dopremila u Srbiju avione MiG-29 iz Belorusije potvrdila je za Radio Slobodna Evropa (RSE) da je avion „Ruslan“ koji je prevozio vazduhoplove sleteo u Budimpeštu zbog tehničkog kvara.\n„Tokom leta je došlo do tehničkog kvara, usled čega je doneta odluka o sletanju na rezervni aerodrom u Budimpešti, u Mađarskoj. Nakon brze isporuke neophodnih rezervnih delova i rešavanja problema, avion je bezbedno završio let ka Srbiji“, navela je kompanija „Antonov“ u saopštenju dostavljenom RSE.\n„Antonov Erlajns“ navodi da je let izvršen na osnovu potpisanog ugovora, u skladu sa svim međunarodnim normama i pravilima o vazdušnom prevozu tereta.\n„Prevoz se obavljao strogo u skladu sa nacionalnim zakonima država duž rute“, ističu u toj kompaniji.\nU saopštenju se navodi da takve pošiljke nisu predmet sankcija Ukrajine (države avio operatora) niti Evropske unije, preko čijih država članica je išla ruta.\nMeđutim, ukrajinska kompanija u odgovoru nije navela sa kim je sklopila ugovor, a detalje ugovora je navela kao tajnu.\nPrethodno je Mađarska za RSE potvrdila da je avion koji je prevozio migove iz Belorusije, države pod sankcijama EU, 16. maja sleteo na aerodrom u Budimpešti iz tehničkih razloga, da bi narednog dana nastavio put ka Srbiji nakon dodatnog snabdevanja i popravke delova.\nMinistarstvo odbrane Srbije 19. maja u odgovoru dostavljenom RSE navelo da ne ne raspolaže podacima o sletanju aviona koji je prevozio beloruske migove namenjene Srbiji u Budimpeštu.\nKako pokazuju podaci specijalizovanog portala flightradar24 avion je iz Belorusije na putu ka Srbiji, pre prinudnog sletanja u Mađarsku, EU i NATO članicu, prešao preko vazdušnog prostora Ukrajine i Rumunije.\nPortparol EU Peter Stano je ranije u pisanom odgovoru za RSE naveo da kontrola izvoza i tranzita naoružanja iz država članica EU podleže nacionalnom zakonodavstvu, Zajedničkom stavu Saveta EU o kontroli izvoza vojne tehnologije i opreme, kao i Sporazumu o trgovini oružjem.\n„Ova pravila su pravno obavezujuća za sve države članice i primenjuju se pod njihovom odgovornošću i pod nadzorom nacionalnih institucija“, naveo je Stano.\nU NATO-u nisu želeli da komentarišu transport naoružanja i vojne opreme iz Belorusije preko teritorije članice tog saveza.


Reorganizacija Volkswagen grupe glavna tema radnog sastanka - Aktuelne novosti - Novosti - Novosti - VW Privredna vozila Srbija i Crna Gora\nŠtampali ste: Novosti » Novosti » Aktuelne novosti » Reorganizacija Volkswagen grupe glavna tema radnog sastanka Home\nPrivrednavozilaTransporterCaddyAmarokNovi CrafterLuksuznakombi vozilaMultivanNovostiSavetii kupovinaNova vozilaPolovna vozilaFinansijske uslugeNađi VW dileraPosebni modeli i ponudaNadogradnje i uputstvaFlotna ponudaVolkswagen putnička vozilaSve o VW privrednim vozilimaVeliki kupciDogađanjaVolkswagenservisKontakt Novosti. Novosti [v]\nAktuelne novosti Novosti po modelima Novosti po kategorijama Arhiva\nReorganizacija Volkswagen grupe glavna tema radnog sastanka.\n• Prof. dr Martin Vinterkorn: „Reorganizacija je pravi odgovor na nove izazove“ • Oko 15000 zaposlenih je prisustvovalo radnim sastancima u glavnoj fabrici u Volfsburgu\nVolfsburg, 12 Jun 2012 – Sveobuhvatna strukturna, menadžerska i ekološka reorganizacija Volkswagen Grupe bila je glavna tema na sastanku u fabrici u Volfsburgu. Obraćajući se zaposlenima, CEO prof dr Martin Vinterkorn (Martin Winterkorn) je izjavio: „Ovo je pravi odgovor na nove izazove i predstavlja temelj za uspeh Grupe i njenih brendova uprkos problemima na tržištu.“ Na sastanku kome je prisustvovalo oko 15000 zaposlenih, Vinterkorn je istakao svoje zadovoljstvo uspešnim pregovorima o kolektivnom ugovoru. „Mislim da je ovaj kolektivni ugovor veoma racionalan. Uslovi koji su dogovoreni omogućavaju timu zasluženo učešće u uspehu kompanije. U isto vreme, ne traži previše, i omogućava nam da održimo cenu rada konkurentnom.“\nVinterkorn je u svom izlaganju objasnio sveobuhvatne strukturne i menadžerske reorganizacije. „Ukupno smo napravili trideset i jednu promenu u Grupi i brendovima.“ On je objasnio da je dinamičan razvoj Grupe, na svim nivoima, učinio ove izmene neophodnim. „Volkswagen je postao mnogo veći, više međunarodni i naravno, kompleksniji. Ova reorganizacija je pravi odgovor na nove izazove.“\nNaglašene su dve važne promene na nivou Grupe: novi Odbor za menadžmentu u Kini, koji vodi prof. dr Johem Hajcman (Jochem Heizmann), predstavlja značaj ovog tržišta za Grupu. U tom smislu Vinterkorn je naglasio planove za povećanje proizvodnih kapacitet u NR Kini za oko četiri miliona do 2018.\nDruga promena je imenovanje Lajfa Estlinga (Leif Östling), predsednika i izvršnog direktora Scania-e do 31. avgusta, na poziciju Odbora za menadžment Privrednih vozila Grupe. Vintekron je rekao da ovaj potez otvara prostor za sinergiju brendova MAN, Scania i Volkswagen privrednih vozila, kao i zajednički rast i ostvarivanje potencijala. Volkswagen Privredna vozila ostaju nezavisna sa sopstvenim menadžerskim timom koji je na nivou drugih Odbora za menadžment, sopstvenom administracijom i razvojem, kao i proizvodnjom i prodajom,“ istakao je Vinterkorn.\nUsled rastuće ekonomske nesigurnosti na svetskim tržištima, Vinterkorn je prokomentarisao i nedavno zaključeni kolektivni ugovor: “Uslovi ugovora daju timu zasluženo učešće u uspehu kompanije i garantuju otvaranje još 175 dodatnih mesta za praksu, kao ugovore o zapošljavanju na neodređeni rok za 3.000 privremeno zaposlenih. U isto vreme, ne traži previše, i omogućava nam da održimo cenu rada konkurentnom. Mislim da svi možemo biti zadovoljni postignutim dogovorom.“\nVinterkorn je iskoristio priliku da naglasi afirmisanje ekoloških ciljeva Grupe „Naš cilj nije samo da Volkswagen postane najveći svetski proizvođač automobila, već i najveći proizvođač ekološki prihvatljivih automobila, Zato smo u u potpunosti posvećeni našem cilju smanjenja emisije kod evropskih novih flota na ispod 120 grama do 2015.“ Realizacija ovog cilja predstavlja veliki tehnološki i finansijski zahvat. „Da bi smo uspeli u tome, svaka sledeća generacija vozila će biti 10 do 15 procenata efikasnija, a naša tehnologija efikasnog korišćenja goriva će biti ugrađena kao standard u sve nove modele uz pomoć Modularnog Poprečnog Paketa (MQB), i povećaćemo napore kada su u pitanju hibridna i električna vozila“, rekao je Vinterkorkn, dodajući da preko dve trećine investicija od 62.4 milijarde evra, planiranih za period do 2016. – uz dodatnih 14 milijardi evra namenjenih Kini – biti potrošeno na povećanje efikasnosti vozila, motora i tehnologija kao i „proizvodnju u fabrikama prijateljsku prema životnoj sredini.“


Neka preduzeća ne bi preživjela još jedno zaključavanje – Bankar.me\nSeptember 13, 2021 BIZNIS Leave a comment\nNe mogu se odmah po uvođenju neoporezivog dijela zarade očekivati značajniji pomaci u pravcu rasterećenja zarada, kako se ne bi dodatno ugrozilo funkcionisanje penzijskog i zdravstvenog sistema. Ipak, generalna sekretarka Unije poslodavaca Crne Gore (UPCG) Suzana Radulović za Dnevne novine je navela da bi nakon tog poteza Vlade konačno trebalo da dođe vrijeme i zadalje rasterećenje troškova po osnovu zarada.\n„Smanjenjem opterećenja zarada eliminisali bi se neki od ključnih razloga koji ‘guraju’ u obavljenje djelatnosti u ‘sivoj zoni’ u bilo kojoj sferi, a kroz tako proširenu poresku bazu, ostvarili bi se i znatniji prihodi budžeta po osnovu poreza nadohodaki doprinosa za obavezno socijalno osiguranje”, rekla je ona.\nPosebno se osvrnula na aktuelnu epidemiološku situaciju, zbog koje se naša zemlja nalazi na „crvenoj listi”, te eventualne posljedice u narednom periodu.\n„Crnogorska privreda se još nije oporavila od posljedica krize izazvane C0VID-19 pandemijom, što govori o tome da jedan broj preduzeća, sudeći po informacijama koje dobijamo od predstavnika mikro i malih preduzeća, ne bi mogao ‘preživjeti’ novo zaključavanje” zaključila je Radulović.\nDa li smatrate da su trenutne obaveze poslodavaca prema državi kad je u pitanju opterećenje zarada zaposlenih realne ili iznad potrebnog nivoa?\nFiskalno opterećenje zarada u Crnoj Gori je visoko i kao takvo je odavno predmet pažnje Unije poslodavaca Crne Gore (UPCG) i dio dugogodišnjih zalaganja da se obaveze po osnovu poreza i doprinosa svedu na realniji i prihvatljiv nivo, jer predstavljaju jedan od najvećih troškova poslovanja.\nPorez na dohodak je praktično najizdašniji prihod države i, u suštini, stopa od devet odsto je prilično podsticajna u odnosu na druge države. Međutim, troškovi koje poslodavci imaju po osnovu doprinosa za obavezno socijalno osiguranje koji učestvuju u ukupnom opterećenju zarada sa oko 75 odsto i drugih doprinosa koji prate isplatu zarada, čine da je opterećenje zarada u Crnoj Gori među najvećim u okruženju i zemljama Evropske unije. Ako se ovome doda da jedino u Crnoj Gori nemamo ni euro neoporezivog dijel azarade, potreba da se ozbiljno priđe ovom problemu je time i veća.\nS druge strane, kako smo već naveli, značaj prihoda po osnovu poreza na dohodak za državni bužet, kao i činjenicu da fondovi penzijskog i invalidskog, te zdravstvenog osiguranja imaju dugogošnji deficit, svjesni smo da se ne mogu očekivati odmah značajniji pomaci u pravcu rasterećenja zarada, kako se ne bi dodatno ugrozilo funkcionisanje penzijskog i zdravstvenog sistema.\nIpak, ohrabruje spremnost nadležnih ministarstava da uvaže argumentaciju privrede, o čemu govori i to što je formirana radna grupa u kojoj UPCG participira, a koja se bavi ovim pitanjem, te ubrzo očekujemo prve konkretne rezultate. Za početak, uvođenje neoporezivog dijela zarade, a po uspostavljanju fiskalne stabilnosti javnih finansija i iznalaženje modela za dalje rasterećenje troškova po osnovu zarada.\nPodsjećamo na rezultat intenzivnog zalaganja UPCG u prethodnom periodu, a to je smanjenje stope doprinosa za zdravstvo za dva odsto, kao i ukidanje „kriznog” poreza, što je donekle smanjilo ukupno opterećenje troškova rada i pozitivno se odrazilo na poslovanje privrednih subjekata.\nDa li bi uvođenje neoporezivog dijela zarade moglo da doprinese smanjenju sivog tržišta kad je u pitanju radna snaga?\nUvođenje neoporezivog dijela, odnosno nekog drugog modela smanjenja troškova rada prije svega bi doprinijelo širenju obuhvata poreskih obveznika i zaustavljanju pada zaposlenosti, odnosno održavanju radnih mjesta u privredi. Takođe, to bi podstaido povećanje zarada, nova zapošljavanja i poboljšanje socijalnog položaja zaposlenih sa nižim nivoom zarada.\nPoseban efekat bi imalo na jačanje konkuretnosti, naročito kroz smanjenje nelojalne konkurencije i sive ekonomije, kao nekih od ključnih problema u poslovanju privrednika. Pritom, mislimo na sve aspekte sive ekonomije: obavljanje neregistrovane djelatnosti s jedne, i sivu ekonomiju u oblasti zapošljavanje s druge strane konkretno, neprijavljivanje zaposlenih i djelimična isplata zarada „na ruke”. Smanjenjem opterećenja zarada eliminisali bi se neki od ključnih razloga koji „guraju” u obavljenje djelatnosti u „sivoj zoni” u bilo kojoj sferi, a kroz tako proširenu poresku bazu, ostvarili bi se i znatniji prihodi budžeta po osnovuporeza na dohodak i doprinosa za obavezno socijalno osiguranje.\nSmatramo da bi brzo uslijedio pozitivan efekat smanjenja troškova rada po poslovanje privrede. Kad su u pitanju javne finansije, taj efekat se ne može očekivati u samom startu, već srednjeročno, što znači da bi zahtijevao prethodno sinhronizovano i odlučno djelovanje više nadležnih institucija. Nadamo se da za topostoji spremnost, naročito jer bi to rezultiralo sistemskim i trajnim rješavanjem odavno prisutnih i poznatih problema – kako po privredu, privredne subjekte, zaposlene, tako i državu i budžetske prihode.\nKakav je stav Unije poslodavaca u slučaju da zdravstvena situacija nametne nova zatvaranja, a samim tim i pad poslovnih aktivnosti?\nPoznato je da oko 99 odsto crnogorske privrede čine mikro i mala preduzeća. Njihovo svakodnevno poslovanje opterećeno je brojnim nametima, taksama i davanjima, a zatim i gubicima izazvanim neizvjesnošću i nepredvidivošćuposlovanjau trenutnim okolnostima.\nCrnogorska privreda se još nije oporavila od posljedica krize izazvane COVID-19 pandemijom, što govori o tome da jedan broj preduzeća, sudeći po informacijama koje dobijamo od predstavnika mikro i malih preduzeća, ne bi mogla „preživjeti” novo zaključavanje. Poslovna zajednica je svjesnada se takvim mjerama čuvaju životi, što znači da su one sa zdravstvenog aspekta neophodne, ali ne smijemo zaboraviti činjenicu kojoj smo svi svjedočili 2020. godine, a to je da ovaj virus rezultira i smrtonosnim dejstvom po ekonomiju.\nKao i u prethodnom periodu, UPCG će sve svoje stručne kapacitete staviti na raspolaganje i, u skladu sa realnim potrebama i očekivanjima poslovne zajednice, pripremiti svoj novi pozicioni dokument za podršku privredi koji će, kao takav, dostaviti nadležnima.\nPrevious Hyundai otkrio koncept sportskog automobila razvijen s Rimcem\nSljedeći EU dala zeleno svjetlo nasljedniku Alitalije


Ljudi potcenjuju do koje mere će se promeniti u budućnosti - Penzin\nPočetna Magazin Godine Ljudi potcenjuju do koje mere će se promeniti u budućnosti\nLjudi potcenjuju do koje mere će se promeniti u budućnosti\nIzgleda da ljudi gaje iluziju da su postali ono što zaista jesu i da je to njihovo poslednje “izdanje”. Donosili bi ispravnije odluke da uzimaju u obzir ono što proživljavaju ljudi stariji od njih, a ne isključivo oslanjanjem na sopstvena predviđanja koja nisu tačna\nIako znaju koliko su se njihova ličnost, njihovi ukusi i ideje promenili tokom godina, ljudi imaju običaj da potcenjuju do koje mere će se promeniti u budućnosti, zaključak je istraživanja koje je 2013. godine objavljeno u časopisu Science. Izgleda da ljudi gaje iluziju da su postali ono što zaista jesu i da je to njihovo poslednje “izdanje”.\nIluzije stabilnosti opstaju od adolescencije do penzionisanja. Danijel T. Gilbert sa Harvarda je sa kolegama objavio prvo istraživanje koje je obuhvatilo više od 19.000 ljudi starosti od 18 do 68 godina kojima je dat test ličnosti i koji su odgovarali na pitanja o svojim sklonostima, trenutnim i od pre 10 godina, koje se tiču hrane, odmora, slobodnog vremena, muzike… Zatraženo je od njih i da predvide kakvi će njihovi odgovori biti za deset godina.\nUmesto da čekaju deset godina da provere da li su njihova predviđanja tačna, istraživači su uporedili osobe različitih uzrasta, upoređujući, na primer, predviđanja 20-godišnjaka sa promenama koje 30-godišnjaci procenjuju da su se desile u prethodnih 10 godina. Iako su promene bile važnije kod mladih, u svim uzrastima učesnici su predviđali manje promene od onih koje su stariji učesnici prijavili da su doživeli.\nU drugom istraživanju, istraživači su analizirali rezultate testova ličnosti koje je u proteklih deset godina uradilo 4.000 osoba. Stopa promene veoma je slična onoj koju su prijavili ljudi gledajući 10 godina unazad. Takođe je bila znatno viša od onoga što su ljudi predvideli gledajući unapred.\nOvi rezultati ilustruju teškoće donošenja dugoročnih odluka, naglašavaju istraživači. Prethodno istraživanje ovog naučnika sugeriše da bi ljudi donosili ispravnije odluke uzimajući u obzir ono što proživljavaju ljudi stariji od njih u njihovom okruženju, a ne isključivo se oslanjajući na sopstvena predviđanja.\nTags:Daniel T. GilbertDanijel T Gilbertdonošenje odlukadugoročni planovimladostplaniranjepromene ličnostipsihologijarazvojrazvoj ličnostistarost


Vojvodina nakon penal završnice osvojila Kup Srbije (VIDEO)\nPočetak/Sport/Vojvodina nakon penal završnice osvojila Kup Srbije (VIDEO)\nFudbaleri Vojvodine savladali su Partizan u finalu Кupa Srbije i tako osvojili drugi trofej nacionalnog kupa u istoriji kluba. Meč se igrao u Nišu na stadionu „Čair“, a Vojvodina je bila bolja od Partizana posle regularnih 2:2(1:0) i penal završnice – 4:2.\nTreneri Nenad Lalatović i Savo Milošević mogli su da računaju na najbolje sastave, a novosadski crveno – beli iskoristili su pad koncentracije u zadnjoj liniji Partizana i pred kraj prvog dela igre došli u vođstvo.\nIgrači Partizana imali su prilike da dođu do izjednačenja, ali su fudbaleri Vojvodine iskoristili nepažnju u odbrani crno-belih i duplirali vođstvo.\nPartizan je uspeo da smanji rezultat preko mladog Filipa Stevanovića (80.), a onda u 90+6 fantastičan gol Strahinje Pavlovića koji je utakmicu odveo u produžetke.\nU produžecima nije bilo golova pa je finale ušlo u penal završnicu.\nU drugoj seriji promašio je Vitas, u četvrtoj Zdjelar, s druge strane kod Vojvodine su svi izvođači bili precizni i pehar Кupa Srbije odlazi u Novi Sad.


Sektor mljekarstva ostvario rekordnu vrijednost izvoza – Vanjskotrgovinska komora BiH\nSektor mljekarstva ostvario rekordnu vrijednost izvoza\nVanjskotrgovinska komora Bosne i Hercegovine i Sweden/USAID FARMA II projekat su u petak, 28. februara u Sarajevu predstavili analizu razmjene sektora mljekarstva u 2019. godini.\nSektor mljekarstva, kako je istaknuto, zabilježio je rekordnu vrijednost izvoza od 106,6 miliona KM, što je za 17,9 miliona KM ili 20% više u odnosu na prethodnu godinu. Količinski posmatrano imamo suficit u razmjeni od gotovo 6.855 tona, ali vrijednosno smo ipak u značajnom deficitu od 73 miliona KM. Razlog tome leži u nepovoljnoj strukturi razmjene, jer najviše izvozimo mlijeko i pavlaku (59% izvoza), dok uvozimo prvenstveno sir (45% uvoza). Zabilježen je pozitivan trend u strukturi izvoza, gdje je poraslo učešće jogurta, a smanjilo se učešće dugotrajnog (UHT) mlijeka.\n– Ispred Sweden/USAID FARMA II projekta želim čestitati privatnom sektoru i nadležnim institucijama za rekordan izvoz proizvoda iz ovog sektora, koji je po prvi put premašio 100 miliona KM! Ipak, zabrinjava to što uvoz sira kontinuirano raste i u 2019. godini je iznosio 82 miliona KM, dok je BiH izvezla 7 miliona KM. Uprkos činjenici da su vrhunski sirevi iz BiH osvojili brojne nagrade za kvalitet i stigli do 14 tržišta širom svijeta, uključujući SAD, Veliku Britaniju, Njemačku, Švedsku, Austriju, Švicarsku, te zemlje Bliskog Istoka i zemlje regiona, svaki dan bh. potrošači pojedu 34 tone uvoznog sira- kazao je Feđa Begović, zamjenik šefa projekta, Sweden/USAID FARMA II.\nTržište Srbije sada je prvo po vrijednosti ostvarenog izvoza a prate ga tržište Crne Gore sa 35 mil. KM, te tržišta Sjeverne Makedonije sa 17 i Hrvatske sa 13 miliona KM. Zbog nametnutnih taksi u potpunosti je prestao izvoz na tržište Kosova.\n-Tržišta obuhvaćena CEFTA sporazumom (Srbija, Crna Gora, Makedonija i Albanija) zaslužna su za 86% izvoza, dok EU tržišta (prvenstveno Hrvatska) učestvuju u ukupnom izvozu sa 13%. U 2019. godini nije zabilježen izvoz na tržište Kosova, gdje smo 2015-2018 godišnje izvozili oko 10 miliona KM mlijeka i mliječnih proizvoda. Iako je izvoz na tržište Hrvatske porastao za 33% i iznosi 13 miliona KM, neuporedivo bolji rezultat zabilježen je u Srbiji, gdje je izvoz više nego udvostručen i sada iznosi 38 miliona KM.\nViše informacija o vanjskotrgovinskoj razmjeni u sektoru mljekarstva za period 2015. do 2019. godine možete naći u priloženoj prezentaciji.


February 17, 2019 | Webherald.rs\nKralj narodne muzike Šaban Šaulić stigao u “Nebesku kafanu” (FOTO)\nJednog dana neću biti s vama, mene čeka nebeska kafana… Nebeska kafana sve brže se puni. Na veliku žalost svih poštovalaca narodne muzike, jedan od njenih najvećih velikana, Šaban Šaulić, pridružio se fotografiji na kojoj su svi oni koji za sobom ostavljaju neizbrisiv trag. Šaban sada peva za najboljim stolom svim svojim prijateljima za koje … Read moreKralj narodne muzike Šaban Šaulić stigao u “Nebesku kafanu” (FOTO)\nLiberalna Sofia Nerbrand koja piše za švedski list Sydsvenskan, tvrdi kako bi mađarski premijer Viktor Orban „trebao da se srami“ zbog toga što želi da poveća natalitet u Mađarskoj. Šveđanka je u tekstu koji odiše rasističkom mržnjom prema Evropljanima izmislila citat Viktora Orbana o “beloj deci”. Istovremeno u ekstremističkom stavu i uvredama prema mađarskoj deci … Read moreŠVEDSKA MINISTARKA: Sramota je da Orban diže natalitet, on želi belu mađarsku decu!


Izraelske kompanije razvile sistem za kontrolu neprijateljskih dronova | IndeksOnline.rs\nNaslovna PLANETA Izraelske kompanije razvile sistem za kontrolu neprijateljskih dronova\nIzraelske kompanije razvile sistem za kontrolu neprijateljskih dronova\nJERUSALIM – Izraelske tehnološke kompanije razvile su sisteme za preuzimanje upravljanja nad neprijatelskim bespilotnim letelicama iz kojih mogu da izvuku podatke koje nose ili koje su snimile i da time spreče napade.\nZahvaljujući tim sistemima, izraelski operatori u potpunosti mogu da preuzmu upravljanje dronom i bezbedno ga prizemlje radi analize.\nDirektor proizvodnje kompanije “Skajlok” Asaf Lejbovic rekao je za izraelski list “Harec” da taj sistem “može da otkrije neprijateljske dronove na udaljenosti do 3,5 kilometara i da istovremeno upravlja sa oko 200 takvih letelica”.\nVest o takvom sistemu objavljena je posle niza izveštaja o napadima u susednim arapskim zemljama, pripisanim Izraelu.\nIzraelska vojska je u subotu uveče iz vazduha izvela akciju u Siriji da bi, kako je rekla, sprečila napad grupe iranskih dronova.\nKompanija “Skajlok” je pre dva meseca demonstrirala ;novi izum u čijem razvoju je učestvovala s drugima.\n“Odredjujemo prostor u kojem hoćemo da preuzmemo kontrolu nad dronom, i možemo da prekinemo njegovu vezu s operatorom i prizemljimo ga, da proverimo šta nosi i kome pripada”, naveo je Lejbovic.\nI druge izraelske kompanije razvijaju istu tehnologiju, piše “Harec”. Tako je firma “Rafael” nedavno predstavila sistem “ReDrone” koji mogu nositi i vojnici na terenu, i preuzimati kontrolu nad potencijalno naoružanim bespilotnim letelicama i prizemljiti ih, a da ih ne oštete što je bitno jer dronovi mogu biti eksplozivni.


U ananasu sakriveno 745 kilograma kokaina @ InfoBijeljina \nPolicije Portugalije i Španije zaplijenile su 745 kilograma kokaina, skrivenog u svježim plodovima ananasa.\nU akciji pod imenom "Јapi" uhapšeno je devet pripadnika bande koja je prevozila drogu iz Јužne Amerike, a zaplijenjeno oko 400.000 evra u kešu i deset automobila sa duplim dnom, kao i oprema za obradu kokaina i njegovo pakovanje.\n- Kriminalci u Јužnoj Americi su pažljivo ogulili ananas, izvadili žutu srž i zamijenili je pakovanjem od kilogram kokaina, koje je bilo premazano voskom. Zatim su stavili ljepilo i vratili nazad oguljenu koru - rekao je koordinator akcije Vitor Ananijas.\nInspektori su morali provjeriti 20.000 komada ananasa iz pošiljke da bi pronašli kokain, čija je ulična vrijednost procijenjena na najmanje 37 miliona evra.\nMeđu uhapšenim je i mozak operacije, "osoba transnacionalnog karaktera" koji je bio zadužen za organizaciju transporta velikih količina kokaina iz Јužne Amerike u zemlje Evrope, čije ime policija zbog istrage nije objavila.\nPolicija je takođe navela da je, pored zapljene kokaina i hapšenja, rasturila laboratoriju droge i pronašla skladište iz kojeg je droga transportovana u Madrid, Urense i ostale evropske gradove.\n- Izgledalo je kao da je u pitanju uobičajena pošiljka ananasa koja je u brodskim kontejnerima stigla u Lisabon, a zatim prebačena u Barselonu. Organizovana međunarodna grupa, među kojima ima građana Španije, Kolumbije i Venecuele, u više navrata je prenosila velike količine kokaina na evropski kontinent - dodao je Ananijas. Najnovija zapljena je dio istrage započete u aprilu 2017. i mada se pretpostavlja da je grupa krijumčara zaustavljena, istraga je nastavljena u obje zemlje. Policija će, između ostalog, pokušati da utvrdi da li je kompanija koja je uvozila ananas znala za drogu.\nIberijsko poluostrvo je inače ulazna tačka za kokain i druge vrste droge u Evropu, bilo direktno iz Latinske Amerike ili putem iz sjeverne i zapadne Afrike, a naročito se koriste luke u Portugaliji.\n- Druga ruta ide iz Azije, najviše Avganistana, preko juga Evrope do korisnika u Evropskoj uniji - kažu međunarodni policijski stručnjaci za narkotike.


Vulin: Više od 47.000 novoprijavljenih osiguranika u PIO fondu\nM. D. 16. jula 2015. 19:00\nBroj radnika na plati u javnom sektoru smanjio se za oko 40.000, od kada je uvedena zabrana zapošljavanja, ali se iz realnog sektora do danas zaposlilo više od 47.000 ljudi, koji su novoprijavljeni osiguranici u PIO fondu, izjavio je danas ministar za rad, zapošljavanje, boračku i socijalnu politiku Aleksandar Vulin.\nOn je u filijali Republičkog PIO fonda u Zaječaru prisustvovao promociji novih usluga za građane i korisnike i tom prilikom naglasio da je sedam milijardi dinara manje povučeno iz budžeta Srbije, a sedam milijardi dinara uplatila privreda koja radi.\n„To je dobra vest za svakog od nas i to govori da nam privreda polako ali sigurno ide na bolje i ozdravljuje i da sve mere koje smo pokrenuli daju svoje rezultate“, rekao je Vulin.\nPrema njegovim rečima, od početka ove godine do danas, uplaćeni doprinosi su povećani između osam i devet odsto, zavisi od meseca do meseca, što govori o povećanju zaposlenosti, o tome da naša privreda, kako je rekao, polako, ali sigurno ozdravljuje.\n„Da je to tako, statistika može da laže, ali brojke i novac ne. To znači da smo mi od početka godine do danas povukli sedam milijardi dinara obaveznih dotacija, koje je trebalo da nam budu uplaćene- sada nisu jer nije bilo potrebe, privreda je to nadoknadila i uplatila svoje doprinose“, rekao je Vulin.\nDruštvo se pita: Vraća se obavezni vojni rok?\nMinistar rada je rekao i da PIO fond mora da bude na usluzi korisnicima i da to sve više i jeste.\n„Ali ono što treba da raduje sve nas koji jesmo i koji nismo penzioneri, a to je da se doprinosi iz privrede u PIO fond slivaju daleko većim intenzitetom“, rekao je Vulin.\nOn je naveo da PIO fond i njegovo Ministarstvo, koristeći savremene metode poslovanja, pojeftinjuju postupke, ubrzavaju ih i čine dostupnijim, istakavši da svi korisnici ne moraju više da dolaze do centrale, niti da gube vreme, dovoljno je da pošalju zahtev i sve što pošalju kao zahtev u elektronskoj formi, dobiće u roku do pet dana.\n„I čak ne moraju oni lično da dolaze, mogu da pošalju nekoga od ukućana sa dokazom, sa mejlom da su poslali zahtev i to je sve što se od njih traži“, rekao je Vulin i dodao da je uvedena obaveza da se sva rešenja i svi dokumenti izdaju na ćirilici, što do sada nije bio slučaj.\nDirektorka Republičkog PIO fonda Dragana Kalinović naglasila je da je novi elektronski servis omogućen na celoj teritoriji Srbije, u svim filijalama PIO i da građani mogu iz svojih kuća da podnesu zahteve za sve potrebe i za sva prava koja ostvaruju u PIO fondu.\n„Na ovaj način smo olakšali ostvarivanje prava, naš osnovni cilj je da građani što pre dobiju prava koja ostvaruju u fondu i na što lakši način, a to je upravo posredstvom ovih elektronskih servisa“, rekla je Kalinović.\nDirektorka filijale Zaječar Republičkog fonda PIO Olivera Ranđelović pozvala je građane da se sa zvaničnog sajta fonda PIO upoznaju s korisničkim servisom i aplikacijama, dostupnošsću, potvrdama i uverenjima iz PIO.\nNova aplikacija PIO fonda koja je predstavljena pomaže osiguranicima da izračunaju kada će otići u penziju i koja će biti njena visina penzije, što se do sada uvek komplikovano izračunavalo.


RTCG - Radio Televizija Crne Gore - Nacionalni javni servis :: Ekonomija :: Najveći nominalni rast dobrovoljnih osiguranja\nU 2019. 25. 11. 2019. 11:32 >> 11:31 0\nOsiguravajuća društava su za devet mjeseci 2019. godine fakturisala ukupnu bruto premiju u iznosu od 79,8 miliona eura, što predstavlja rast od 10,6% ili 7,7 miliona eura više u odnosu na isti period 2018. godine.\nTo je saopštila Agencija za nadzor osiguranja a na osnovu preliminarnih podataka koje su joj dostavila osiguravajuća društva.\n"Premija neživotnog osiguranja ostvarila je rast od 10,3% (za 6,2 miliona eura), dok je rast premije životnog osiguranja 12,6% (za 1,5 miliona eura) u odnosu na devet mjeseci 2018. godine", saopšteno je iz Agencija.\nNajzastupljenije osiguranje na crnogorskom tržištu, kako su kazali, je osiguranje od odgovornosti zbog upotrebe motornih vozila sa učešćem od 40,7% u ukupnoj bruto premiji odnosno 32,4 miliona eura.\n"Najviši nominalni rast ostvaren je u vrsti Ostala osiguranja imovine i to za 1,5 miliona eura ili 27,1%, zatim slijedi rast u vrsti Osiguranje života za 1,4 miliona eura ili 13,3%", navodi se u saopštenju.\nNajviši nominalni rast premije, kako su kazali, ostvarilo je društvo Lovćen osiguranje za 2,8 miliona eura.\nU premiji neživotnih osiguranja za 10 mjeseci 2019. Lovćen osiguranje je učestvovalo sa 42,8 odsto, Sava osiguranje 17,6 odsto, Generali osiguranje 15,8 odsto, Unika neživotno osiguranje 15,2 odsto, a Svis osiguranje 8,5 odsto.\nKada je riječ o premiji životnih osiguranja za 10 mjeseci 2019 – Grave osiguranje je u njoj učestvovalo sa 39,5 odsto, Viner štediše životno osiguranje 27,5 odsto, Lovćen životna osiguranja 21,6 odsto i Unika životno osiguranje 11,5 odsto,\n“Takođe, Agencija za nadzor osiguranja je, na osnovu podatka o visini kamatnih stopa po kojima su emitovane obveznice Crne Gore, utvrdila da kamatna stopa koja se koristi u obračunu matematičke rezerve ne može biti veća od 2,179 odsto. Navedena kamatna stopa se primjenjuje kod obračuna matematičke rezerve za ugovore o osiguranju koji se zaključe nakon 1. januara 2020. godine”, zaključuje se u saopštenju.


Goran Vesić u obilasku radova u Rakovici | GEM info\nGoran Vesić u obilasku radova u Rakovici\n16. februara 2018. 17. februara 2018. Redakcija 0 Comments goran vesić, radovi u Rakovici, Rakovica\nGradski menadžer Goran Vesić i predsednik Opštine Rakovica Vladan Kocić obišli su Podavalasku ulicu u Resniku koja je, na zahtev građana asfaltirana u dužini od 900 metara. Vesić je istakao da je, takođe urađeno i 500 metara novog trotoara, i dodao da Podavalska ulica sada izgleda zadovoljavajuće prema svim standardima. On je ukazao da se na teritoriji opštine Rakovica trenutno izvode tadovi na rekosntrukciji Resničke ulice, 13. oktobra i ulica Todora Marinkovića i Saše Filipovića.\nFoto / Beoinfo\nZa poslednje četiri godine je više urađeno u Rakovici i Resniku nego decenijama u nazad. Građani su se organizovali i na njihovu inicijativu izvodimo ove i druge radove, koje zajednički sprovodimo na nivou opštine, grada i republike – ukazao je gradski menadžer.\nVesić je ponovio da se više ne zapostavljaju prigradska naselja, podsetivši da je za poslednje četiri godine preko Direkcije za građevisnko zemljište i izgradnju Beograda uloženo više od 350 miliona evra u te delove prestonice. On je podsetio da je od 2008. do 2012. godine u prigradska naselja uloženo manje od 100 miliona.\nProblemi, posebno oni nasleđeni, su veliki ali na ovaj način, zajedno sa građanima reševamo problem po problem. Danas je u Resniku mnogo bolje nego pre četiri godine, a za četiri će biti neuporedivo bolje nego danas – istakao je Vesić i zaključio da za građane prestonice ne sme da bude razlike kada je u pitanju put, voda, kanalizacija i javni prevoz, ma gde god živeli.\nDogađaju je prisusvovao direktor Direkcije za građevisnko zemljište i izgradnju Beograda Branislav Popović i direkrtor JKP „Beograd put” Ivan Tejić, kao i brojni građani Resnika.\nŠeruj post "Goran Vesić u obilasku radova u Rakovici"\n← I najstariji sugrađani proslavili Dan zaljubljenih\nGradonačelnik sa radnicima GSP-a koji rade za vreme praznika →


Mali ima novog Nojera: Ko je senzacija Mundijalita, naš rival u polufinalu? - Sportal\nZ. Kecman / B. Vinulović - Vest objavljena: 18:29 - 20.11.2015\nMali je posle boljeg izvođenja penala (4:3), nakon 1:1 u regularnom delu, eliminisao u četvrtfinalu favorizovane Nemce. U sredu od 9.30 protiv Srbije opet će biti u ulozi autsajdera, ali sa mnogo manjim izgledima da iznenade.\nSrbija i Mali igrali su nedavno u istoj grupi na Mundijalitu u Novom Zelandu i bilo je 2:0 za “orliće”. Sergej Milinković-Savić i Staniša Mandić su bili strelci. Afrička selekcija ima uzdanicu na golu, Điguija Dijaru koji je najzaslužniji što je Mali među četiri najbolja. On je u regularnom toku meča sa Nemcima, pri vođstvu “pancera” od 1:0, odbranio penal i održao tim u meču, jer je Suliman Kulibali kasnije postigao gol za 1:1 i penale. Nemci su u penal seriji dva puta promašili gol, a Dijara je kasnije priznao da mu je uzor golman Bajerna.\n"Manuel Nojer je moj idol. Fantastičan golman, velika inspiracija za mene. Ne znam šta će biti sa Srbijom, voleo bih da pobedimo, ali težak posao nas čeka", rekao je Dijara.\nTim Malija je sastavljen od igrača klubova iz Malija, Tunisa, Maroka, nekoliko njih igra u Evropi. Trojica su iz Lila, po jedan iz Standarda, Lensa, Lavala i Elaziga. Veoma je opasan tandem Lila Diadone Gbakle i Adama Traore koji su postigli po dva gola.\nPre meča sa Malijem, Nemačka je postigla čak 17 golova, dok su Afrikanci dva od četiri primili od "orlića". Urugvajci su im jednom u grupi zatresli mrežu, Nemci u nokaut fazi, a u bedemu ispred gola nalazi se Hamidu Maiga, 197 centimetara visoki štoper.\nOn je zbog crvenog kartona propustio meč protiv Srbije, pa će sada odbrana biti jača. Maiga ne preza od oštrih startova, zbog čega je i bio sankcionisan - dobio je dva žuta kartona u veoma kratkom periodu.\n"Svesno često idem oštro u duele, pokušavam da uspostavim autoritet i pokažem dominantnost na terenu. To je nešto što sam od oca naučio", rekao je Maiga, čiji je otac zabeležio 40 nastupa i bio vicešampion na Kupu afričkih nacija 1972. godine.\n"Mali nikad nije imao bolju ekipu od te generacije, gde god da odem, ljudi mi pričaju o tome. Tata jeste uzor, ali nije lako pratiti njegove stope. Ni on ne propušta moje mečeve, zove me svakog dana, savetuje me, govori šta sam dobro uradio, šta je loše", rekao je on.\nJedna stvar je zajednička ljubiteljima fudbala u Maliju i Srbiji - vremenska zona nezahvalna za praćenje dešavanja na Novom Zelandu.\n"Sunarodnicima nije baš lako da prate mečeve zbog vremenske razlike, ali mnogi su uvek ispred TV-a kada igramo. Imamo dogovor u ekipi da uradimo nešto za njih, mi smo ambasadori u misiji, hoćemo da uđemo u finale. Nisu nam davali neke šanse protiv Nemaca, ali hoćemo da uđemo u istoriju, a Nemačka je bila na tom putu. Nije bilo druge opcije osim da ih pobedimo, za tim, za narod i porodicu", zaključio je Maiga.\nSvetski fudbal Omladinska fudbalska reprezentacija Srbije Omladinska fudbalska reprezentacija Malija U20 Svetsko prvenstvo u fudbalu


Doneta odluka o stalnom sastavu GIK-a - Beogradski Portal\nDoneta odluka o stalnom sastavu GIK-a\nSkupština Grada Beograda na današnjoj, 37. sednici donela je Odluku o stalnom sastavu Gradske izborne komisije. Kako je istakao predsednik Skupštine grada Nikola Nikodijević, Narodna skupština Republike Srbije je 4. februara usvojila novi zakon o lokalnim izborima, koji je stupio na snagu 8. februara.\n– Lokalne samouprave su dužne da u roku od sedam dana održe sednice i da se imenuju predsednik, njegov zamenik, sekretar i njegov zamenik, kao i članovi i njihovi zamenici u stalnom sastavu Gradske izborne komisije. Prema zakonu, oni se biraju na predlog odborničkih grupa srazmerno njihovoj zastupljenosti u ukupnom broju odbornika, s tim da nijedna odbornička grupa ne može da predloži više od polovine članova i zamenika članova izborne komisije u stalnom sastavu – pojasnio je Nikodijević.\nImenovani su: za predsednika diplomirani pravnik Zoran Lukić, koji je i u prethodnom sazivu GIK-a obavljao ovu dužnost, a njegov zamenik je diplomirani pravnik Vojkan Tomić.\nSekretar GIK-a je diplomirani pravnik Sandra Pantelić, a njena zamenica je diplomirani pravnik Biljana Živković.


ХУМАНИТАРНИ БАЗАР За Романов, Андрејев и Сарин први корак\nHomeDRUŠTVOHUMANITARNI BAZAR Za Romanov, Andrejev i Sarin prvi korak\n04/09/2021Redakcija BALKAN TVDRUŠTVO, Vesti0\nHumanitarni bazar „Za Romanov, Andrejev i Sarin prvi korak” biće održan sutra, 5. septembra, od 14 do 19 sati na platou ispred Spensa.\nPo rečima organizatora, želju da pomogne učešćem na bazaru iskazalo je za sada više od 80 donatora iz Vojvodine i Srbije. Zahvaljujući njima, na bazaru će biti u ponudi raznovrsna hrana, karft pivo i vino, med i pčelinji proizvodi, nakit, ikone rađene u drvetu, grnčarija… Pored toga, mnogobrojni donatori su ponudili vaučere za različite usluge: zubarske, frizerske, kozmetičarske, fitnes programe, određene vrste terapija… Obezbeđen je muzički program, kao i animatori za decu.\nAndrej i Sara Dedović su rođeni 2014. godine prirodnim putem, u 31. nedelji trudnoće. Oboje imaju dijagnozu cerebralne paralize (kvadripareza), samostalno se rotiraju, ne zauzimaju četvoronožni stav, ne sede bez potpore i ne hodaju. Andrej ne priča, osim nekoliko reči, retko ostvaruje socijalni kontakt, dok je Sara na nivou svog uzrasta u mentalnom pogledu. Sav trud roditelja i trud terapeuta je usmeren na to da jednog dana Andrej i Sara prohodaju i budu što samostalniji, za šta im je potrebna materijalna pomoć.\nRoman Šarenac je rođen 2016. U toku veoma teškog porođaja, koji je završen forcepsom, dugo je bio bez kiseonika. Usled hipoksije i oštećenja mozga, Roman nema akt sisanja i gutanja, već mu u petom mesecu života postavljaju PEG – sondu preko koje se hrani, nakon čega ga puštaju kući i od tog trenutka kreće borba roditelja za njegov život. Romanu je potreban novac za neurorobotiku,\ntretmane hranjenja i gutanja, intenzivnu fizikalnu rehabilitaciju, rad sa psihologom, defektologom i logopedom, hidro i hipoterapije, tretmane u hiperbaričnoj komori, laseroakupunkturu, muzikoterapiju, elektrostimulacije, personalnog asistenta, dodatnu dijagnostiku i preglede, zamenu gastrostome i fregabuton PEG-a, i mnogo toga još.\nAndreju i Sari može se pomoći i slanjem SMS poruke: 391 na 3030, a Romanu slanjem SMS poruke na 485 na 3030.\nOtrovna tatula u žardinjeri na Limanu 4


Delegacija Centralne banke Kosova , koju predvodi predsednik Odbora CBK -a g.Bedri Peci borave u zvaničnoj poseti Centralne banke Švetske | Banka Qendrore e Republikës së Kosovës\nDelegacija Centralne banke Kosova , koju predvodi predsednik Odbora CBK -a g.Bedri Peci borave u zvaničnoj poseti Centralne banke Švetske\nSaradnji Centralne banke Republke Kosova sa odgovarajućim bankama i međunarodnim finansijskim institucijama Evrope i šire pridružuje se i saradnja sa najstarijom centralnom bankom na na svetu , Riksbank Švetske. Visoka delegacija Centralne banke Republike Kosova, kojom je predsedavao predsednik Odbora prof.Dr. Bedri Peci u sastavu člana Odbora CBK Nuhi Ahmeti, zamenik guvernera za bankarske operacijeg.Lulzim Ismajli i i šef Divizije za sprečavanje pranja novca g.Labinot Preniqi, borave u zvaničnoj poseti Centralne nacionalne banke Švetske, Riksbank. Delagacija se sastala sa Predsednikom Generalnog saveta Riksbank g-đa. Susanne Eberstein, zamenika predsedavajućeg Generalnog saveta g .Michael Lundholm, guvernerem g.Stefan Ingves i zamenika guvernera g.Henry Ohlsson.\nU ovom slučaju, diskutovali su o modelima i strukturama upravljanja u Centralnoj banci Kosova i one Švetske , stanje finansijskog sektora monetarne politike, upravljanje državnim rezervama , povećanja efikasnosti platnog sistema i glavnih izazova sa kojima se suočava Centralno bankarstvo Republike Kosova.\nPredstavnci Švetske banke obećali su delegaciji CBK-a da pruže podršku projektu elektronskog plaćanja putem mobila pod nazivom “Swish” koju je Švetska banka već dugo primenila.\nNa kraju sastanka predsednik Odbora CBK -a g. Peci pozvao predsedavajućeg Generalnog saveta Centralne banke Švetske g-đu. Eberstein da u skoroj budućnosti poseti Centralnu banku Republike Kosova, koja je rado prihvatila ovu pozivnicu.


Iza juga Marakane - Mlađi pioniri razvijaju igrače\nDečaci rođeni 2008. godine koje sa klupe predvodi Uroš Urošević su polusezonu u okviru Lige mlađih pionira završili kao četvrtoplasirani.\nMlađi pioniri Crvene zvezde su na 17 odigranih utakmica uspeli da osvoje 38 bodova uz gol-razliku 50:16, ostvarivši 12 pobeda i dva remija, uz tri poraza. Puleni Uroša Uroševića, najmlađa ekipa u ligi, opravdali su epitet i „glas“ koji ih prati, a to se odnosi na veoma dopadljiv fudbal koji igraju.\n- I više sam nego zadovoljan polusezonom. Pored toga što smo mlađi od ostatka lige, imali smo problema sa povredama i sa registracijama, jer je bilo slučajeva da nismo mogli da računamo na određene igrače, s obzirom na to da nisu napunili 12 godina. Praktično smo polusezonu izneli sa desetak fudbalera rođenih 2008. godine uz pomoć dvojice starijih. Kao cilj smo imali da osvojimo bodove u utakmicama sa Partizanom, Čukaričkim i Grafičarom i to nam je pošlo za rukom - rekao je Urošević.\nKapiten ekipe, a ujedno i najbolji strelac tima sa 10 postignutih golova je talentovani Vasilije Kostov, dok su se po asistencijama izdvojili Veljko Žurić i Pavle Štulić. Kao glavne ciljeve za proleće izdvaja\n- Očekujem da tokom proleća ponovimo uspehe koje smo ostvarivali tokom jeseni, da još više razvijamo igrače i da osvojimo još koji bod više u derbijima, što su za nas utakmice sa pomenutim rivalima - zaključio je Urošević.\nTakođe, Crvena zvezda ima još jednu selekciju koja se nadmeće u ovom takmičenju - to su mlađi pioniri Grafičara, dečaci rođeni 2007. godine koje sa klupe predvodi talentovani stručnjak Miloš Đorđević. Oni se nalaze na šestom mestu sa 33 osvojena boda (utakmica manje u odnosu na rivale) uz gol razliku 45:14. Ostvarili su 10 pobeda, uz tri remija i tri poraza, a kao najbolji strelac ekipe izdvojio se Petar Popović sa devet pogodaka, dok je najbolji asistent Pavle Krstić.


FCA Gupa predstavila kako sa 5G tehnologijom automobili postaju pametniji a vožnja bezbednija - GARAŽA\nFCA Gupa predstavila kako sa 5G tehnologijom automobili postaju pametniji a vožnja bezbednija\nPojava 5G tehnologije će uvesti novi talas komunikacije koja se odvija velikom brzinom i sa vrlo malim kašnjenjem, a kompanije FCA je predstavila pet novih tipova tehnologije koje koriste ove prednosti: Sistem za upozorenje od čeonog, direktnog sudara, sistem za obaveštenja u gradu putem georeferenciranja (Urban Geo-referenced Alert), sistem za upozorenje na zaustavljena vozila, sistem za upozorenje na naglo kočenje vozila ispred (Emergency Electronic Brake Light warning) i sistem za pomoć pri slaboj vidljivosti (See Through).\n„Uconnect ekosistem kompanije FCA će u budućnosti koristiti 5G tehnologiju i to na više načina nego što je demonstrirano na događaju u Torinu. Mi verujemo da 5G tehnologija može da pomogne da se transformiše mobilnost budućnosti i istovremeno unese revolucija u način na koji danas gledamo na automobile. Kada 5G tehnologija postane globalni standard i kada se razvije prateća infrastruktura, i proizvođači i potrošači će moći da koriste brojne prednosti koje ova tehnologija donosi“, izjavio je g. Gilberto Ceresa (Đilberto Čereza), Direktor tima za globalnu povezanost i CIO (Generalni informacioni direktor) kompanije Fiat Chrysler Automobiles za regione EMEA i LATAM.\nFCA i Harman (Samsung) su prikazali dve demonstracije C-V2V (Cellular Vehicle to Vehicle) tehnologije: Sistem za upozorenje na mogućnost čeonog sudara (FCW) i sistem za pomoć pri kretanju u raskrsnici (IMA). U demonstracijama su učestvovali modeli Maserati Levante i Quattroporte koji su saopštavali jedan drugom osnovne informacije poput njihove lokacije i relativnog pravca kretanja, zahvaljujući direktnoj radio vezi. Sistem za upozorenje na mogućnost čeonog sudara opaža potencijalni čeoni sudar i upozorava vozača u skladu s tim. Putem međusobne razmene podataka prikupljenih preko senzora u povezanim automobilima koji su blizu jedni drugih, ova tehnologija će moći da smanji rizik od saobraćajnih nesreća poput onih koje se dešavaju u raskrsnicama. Sistem za pomoć pri kretanju u raskrsnici pomaže vozaču u raskrsnici kako bi se izbegli bočni sudari.\nNova 5G tehnologija će takođe omogućiti vozačima da unapred dobijaju upozorenja o kritičnim događajima a isto tako će i učiniti vožnju po gradu mnogo prijatnijom. Svrha sistema za obaveštenja u gradu putem georeferenciranja/ mapiranja, koji predstavlja plod saradnje kompanija TIM, FCA, Links, 5T, grada Torina i Politehničkog univerziteta u Torinu, jeste da skrene pažnju vozačima na potencijalne opasnosti kao što su radovi na putu, dinamično ograničenje brzine i saobraćajne gužve. Standardnu poruku upozorenja na osnovu georeferenciranja prvo dobijaju Politehnički univerzitet u Torinu i kompanija Links, zahvaljujući platformi za digitalnu mobilnost grada Torina, koja nadzire situaciju na putevima u realnom vremenu, a potom se ta poruka prenosi putem TIM 5G AMQP Cloud brokera. Samo vozila kojima su potrebne ove informacije će dobiti poruku koja će biti prikazana na korisničkom interfejsu u automobilima FCA grupe, tako da vozači imaju vremena da odreaguju. Ova demonstracija je dokazala da TIM 5G mreža može da se koristi u razvoju pametnih usluga na putu za povezana vozila. Ova šema je takođe usklađena sa industrijskim standardima i stoga može da se primeni na drugim lokacijama koje su pokrivene mobilnim mrežama.\nTreća demonstracija, u kojoj je učestvovala kompanija FCA, je pokazala kako funkcioniše C-V2X (Vehicle-to-Everything) tehnologija. Pomoću ove tehnologije vozila mogu da komuniciraju međusobno, sa drugim korisnicima puteva kao i sa infrastrukturom. Čak i u oblastima koje nisu pokrivene mobilnim mrežama, komunikacija putem C-V2X tehnologije omogućava razmenu vremenski osetljivih informacija kao i informacija od ključne važnosti za bezbednost. FCA je u saradnji sa kompanijama Continental i Qualcomm predstavila dve upotrebe ove tehnologije a za to su koristili dva modela Jeep Renegade. Sistem za upozorenje na stacionarna vozila se aktivira kada se upale sva četiri migavca. Poruka se šalje svim obližnjim vozilima tako da vozila koja se približavaju dobijaju obaveštenje čak i kada opasnost još uvek nije u vidokrugu. U slučaju da vozilo naglo zakoči, sistem za upozorenje na naglo kočenje vozila ispred šalje upozorenje svim obližnjim vozilima kako bi bili obavešteni o potencijalno opasnoj situaciji.\nI za kraj, kompanije Vodafone, FCA, Vodafone Automotive, Marelli i Altran su predstavile sistem za pomoć pri slaboj vidljivosti koji koristi C-V2V tehnologiju za razmenu video snimaka među vozilima u realnom vremenu. Rezultat toga je povećan vidokrug za vozače, čak i u uslovima smanjene vidljivosti. Ova tehnologija ima za cilj da spreči saobraćajne nesreće, naročito u situacijama kada vozila vrše preticanje. Dva Jeep Renegade modela su učestvovala u demonstraciji i bili su međusobno povezani preko 5G rutera kompanije Marelli. Svako vozilo je takođe bilo opremljeno i kamerama sa visokom brzinom smenjivanja slika kompanije Marelli Motorsport. Sistem za praćenje u realnom vremenu i algoritam za prostorno mapiranje u vozilima, posebno razvijen od strane kompanije Vodafone Automotive, omogućio je da MEC (Multi-access Edge Computing) tehnologija kompanije Vodafone dinamički upravlja i preusmerava video snimke na osnovu recipročnih pozicija vozila kako bi se obezbedilo minimalno kašnjenje u prenosu informacija, a sve u službi bezbednosti vozača. Izuzetni mali nivo latencije i velika pouzdanost Vodafone 5G mreže su ključni u obezbeđivanju protoka i sinhronizacije razmene video snimaka između vozila u realnom vremenu, i to u uslovima velikog saobraćaja i zasićenosti mreže.\nOznake: 2019, 5g mreža, fiat\nPrevious Previous post: Citroën C4 Cactus – akcijska ponuda za vozila sa lagera\nNext Next post: Subvencionisani krediti za nabavku Citroën komercijalnih vozila


Knjižice nove, overa po starom - KruševacGrad\nKnjižice nove, overa po starom\nElektronske zdravstvene knjižice overavaće se kao i do sada, uz dostavljen dokaz o izmirenim porezima i doprinosima. Pripreme za automatsku overu su u toku, s tim da se još uvek ne zna kada će takav način overe i zaživeti u praksi\nZa razliku od starih papirnih zdravstvenih knjižica za čiju su overu osiguranici dobijali markice, overa novih vršiće se elektronski, a na isti način u zdravstvenim ustanova očitavaće se i podaci o overi pomenute isprave.\nS druge strane, nove knjižice osigurancima do daljnjeg neće biti overavane automatski, odnosno, za overu je će i dalje biti potrebno dostaviti dokaz o plaćenim porezima i doprinosima.\n– Elektronske zdravstvene knjižice i dalje će se overavati prema postojećoj praksi koja je važila i do sada, a u skladu sa Zakonom o zdravstvenom osiguranju. U toku su pripreme za automatsku overu zdravstvenih knjicica, ali pošto sistem još uvek nije uveden u upotrebu, preuranjeno je davati informacije o tome – rećeno je za portal krusevacgrad.rs u filijali za Rasinski okrug Republičkog zavoda za zdravstveno osiguranje.\nNa pitanje kako će se regulisati to što na novim zdravstvenim knjižicama ne stoji broj zdravstvenog kartona osiguranika kao ni medicinska upozorenja o hroničnim bolestima, alergijama i slično, u ovdašnjoj filijali kažu da bi to trebalo da regulišu zdravstvene ustanove.\n– Nova zdravstvena knjižica sadrž sve lične podatke o osiguraniku potrebne za ostvarivanje prava na zdravstvenu zaštitu u zdravstvenim ustanovama. Podaci kao što je broj zdravstvenog kartona pacijenta ilimedicinska upozorenja nisu dostupni RFZO-u i takve podatke i način kao će to pitanje biti regulisati je na zdravstvenim ustanovama– kažu u filijali RFZO-a, uz objašnjenje da domovi zdravlja imaju elektronske kartone svih pacijenata, te da u njima postoje svi ti podaci.\nU odgovorima koji su prosleđeni portalu krusevacgrad.rs navodi se i to da osiguranici kojima još uvek nije izrađena nova kartica osiguranja, pravo na obavezno zdravstveno osiguranje mogu ostvariti sve do isteka overe na starom obrascu zdravstvene knjižice.\nU slučaju da je datum overe na staroj knjižici istekao a nova elektronska još uvek nije izrađena, svoja prava osiguranici mogu ostvariti sa potvrdom (PZK obrazac) koju izdaje Filijala za Rasinski okrug. Ta potvrda važi sve do uručenja kartice, odnosno, do isteka važenja potvde, što je na istoj i navedeno.\nZa penzionere , čija je overa zdravstvene isprave trajna, sve do uručenja kartice osiguranja, to pravo ostvaruje se sa starim obrascem.\nNa teritoriji Grada Kruševca do sada je uručeno oko 67.000 novih knjižica , a oko 32.000 osiguranika još uvek ili nije preuzelo svoju karticu ili je ona na izradi u Zavodu za izradu novčanica.\nKod lekara sa obe knjižice\nGrađani koji su preuzeli nove zdravstvene knjižice kažu da prilikom odlaska kod lekara uglavnom nose i staru knjižicu, pre svega broja zdravstvenog kartona, ali i zbog medicinskih upozorewa onda kad na pregled odlaze kod lekara specijaliste ili u službu hitne medicinske pomoći. Kako nezvanično saznajemo, kao prelazno rešenje u domovima zdravlja, broj zdravstvenog kartona pacijentima se markerom upisuje na novu elektronsku knjižicu, a kako će se rešiti pitanje medicinskih upozorenja ukoliko pacijent odlazi na pregled kod lekara koji nema uvid u njegov elektronski karton, još uvek se ne zna.\nČarobnjak iz Oza – premijera u Kruševačkom pozorištu\nProtesti u Kruševcu- 11. put\nPitali smo za vas: Vakcina i bez overene knjižice\n08.02.2021 0 2,977\nRadno vreme ambulanti vraća se na staro\n11.05.2020 0 312\nOd danas On line prijava za zamenu zdravstvenih knjižica\n10.11.2016 0 307\n24. septembra 2021., 23:56


Koje oružje Srbija još nabavlja iz Rusije i Belorusije? | WebTribune\nHome U FOKUSU Koje oružje Srbija još nabavlja iz Rusije i Belorusije?\nPosted date: децембар 10, 2017 In: U FOKUSU\nLovačka flota Vojske Srbije od deset aviona “mig 29” će za najviše godinu biti u operativnoj upotrebi i angažovana na zadacima čuvanja neba – poručuju iz Generalštaba Vojske Srbije. Najvažniji posao u sledećih nekoliko meseci biće određivanje nivoa njihove modernizacije, što će biti ključni faktor prilikom nabavke vazduhoplovnog naoružanja.\nKomandant Ratnog vazduhoplovstva i PVO general-major Ranko Živak kaže, za “Novosti”, da ruski stručnjaci uz podršku kolega iz Srbije trenutno pregledaju avione i rade na neophodnoj zameni delova.\n– To je neophodno kako bismo obezbedili vek eksploatacije ovih letelica od 40 godina, ali i doveli ih na nivo održavanja prema takozvanom stanju. To se odnosi ne samo na “migove” nedavno stigle iz Rusije, već i na naše četiri letelice ovog tipa, koje bi dogodine svakako morale da idu na remont. Očekujemo da ovaj proces traje između devet i 12 meseci, posle čega će svi avioni biti spremni za prijem u jedinicu i izvršavanje svojih zadataka.\nGeneral Živak podseća da su letelice koje su stigle iz Rusije posle isporuke prošle fazu montaže.\n– To nije bio jednostavan posao, imajući u vidu složenost aparata, a svi sistemi naknadno su prošli sva testiranja i proveru. Sledeći korak biće definisanje sadržaja njihove modernizacije. Ovaj posao veoma je važan, jer je u njemu ključ za nabavku savremenijih ubojnih sredstava. Moderne rakete i drugo avio-naoružanje Vojsci Srbije preko je potrebno, jer nije nabavljano u poslednjih 30 godina.\nIstovremeno sa osposobljavanjem novih krila naše vojske traje i proces pripreme letačkog i tehničkog kadra. Pitanje koje je prethodnih meseci često otvarano u javnosti – “imamo avione, ali ko će da leti na njima?”, u Vojsci Srbije se – ne postavlja.\n– Kvalitetan kadar postoji, a već mesecima traje priprema pilota i tehničkog sastava za prijem “migova”. Piloti će ubuduće prolaziti intenzivniju obuku, budući da ćemo imati bolje uslove za to. Dosadašnja obuka za “mig 29” odvijala se na svega jednom avionu dvosedu, a to će vrlo brzo postati prošlost. Preobuka letačkog kadra uveliko traje. Nedavno je izabrana i veća grupa mladih pilota koji će početkom 2018. proći obuku za ovaj tip aviona – ukazuje komandant Ratnog vazduhoplovstva.\nCilj vojnog vrha Srbije jeste da modernizacijom i remontom ukupno deset “migova 29”, kao i nabavkom modernog naoružanja, na primarnom nivou obezbedi odbranu državnog neba u miru. To se pre svega odnosi na takozvani er polising – sistem zaštite od nenajavljenog ulaska letelica u vazdušni prostor Srbije. U vreme povećanja broja preleta civilnih vazduhoplova, ali i sveprisutnih terorističkih pretnji, ovaj segment je od neizmerne važnosti. Drugi cilj jeste jačanje resursa za odbranu od potencijalnog agresora.\nReč je o složenom procesu koji pored dejstva lovačkih aviona podrazumeva i korišćenje izviđačke, jurišne i bombarderske avijacije. Glavnu rolu u ovom segmentu imaće avion “orao”, čija je modernizacija jedan od prioriteta Vojske Srbije. Provereni jurišnik naše avijacije dobiće sasvim novu elektronsku opremu, radarski ometač, kao i neuporedivo savremeniji set naoružanja. U arsenalu ovog aviona naći će se rakete vazduh-vazduh “R-60”, inercijalno i televizijski samonavođeni projektili vazduh-zemlja…\nU Generalštabu Vojske Srbije ne žele da komentarišu spekulacije o pregovorima sa Belorusijom, koji navodno pored kupovine raketnog sistema PVO podrazumevaju i nabavku još nekoliko lovaca “mig 29”.\nKako je poslednjih nedelja nezvanično najavljivano u javnosti, sa Minskom se dogovara posao u čijem će središtu biti sistem “S-300”, ali i šest “migova 29”. Ovi avioni u sastavu su beloruske armije, a Srbija će ih, navodno, dobiti kao donaciju, uz obavezu da plati njihov remont i produženje resursa.\nDa se sa Belorusijom vode razgovori o nabavci vojne opreme, nedavno je u Generalštabu VS potvrdio i predsednik Srbije Aleksandar Vučić.\nSasvim novi nivo operativnih sposobnosti Vojsci Srbije doneće šest helikoptera, o čijoj nabavci država pregovara sa ruskom agencijom za proizvodnju i promet vojne opreme “Rosoboronoeksport”.\nReč je o transportno-borbenim helikopterima, a pretpostavlja se da su u pitanju letelice “Mi-17”. Dva takva helikoptera nabavljena su 2016. za 25 miliona evra. Ovi vazduhoplovi biće korišćeni za službe traganja i spasavanja, medicinsku evakuaciju, ali i pod oružjem kao podrška snagama za brza dejstva.\nRATKO DMITROVIĆ BRUTALNO: Jedini rat koji su dobili u svojoj istoriji i to protiv svojih građana …\nRUSKI GENERAL ODGOVORIO NEMAČKOJ MINISTARKI: Hoćete silu protiv Rusije? Prvo se setite sudbine vaših dedova …\nNapitak „zeleni terminator“ uništava sve naslage masti u vašem telu\nSamozvani predsednik hoće da odobri nezakonitu vojnu intervenciju SAD na Venecuelu


PRIORITET JE DA SVE ZEMLJE ZAPADNOG BALKANA UĐU U EU | Hayat.ba\nPredsjednik Crne Gore Milo Đukanović počeo je danas trodnevnu zvaničnu posjetu baltičkim državama - Litvaniji, Estoniji i Latviji.\nĐukanović je zvaničnu posjetu Litvaniji počeo susretom sa predsjednikom Gitanasom Nausedom.\nĐukanovic se zahvalio na nesebičnoj podršci te države Crnoj Gori još od refereduma 2006. godine, uz uvjerenje da je sada trenutak koji treba iskoristiti da se Zapadni Balkana vrati kući.\nNa sastanku je istaknuto da je Crna Gora primjer u regionu, a Đukanović vjeruje da će njegova država biti prva sljedeća članica EU.\nTokom zvanične posjete Litvaniji on će položiti i vijenac na Spomenik posvećen poginulima u borbi za nezavisnost Litvanije i održati predavanje na Institutu za međunarodne odnose i političke nauke pri Univerzitetu u Viljnusu, prenose Vijesti.ba.\nPredsjednik Litvanije Gitanas Nauseda vjeruje da će se proces proširenja nastaviti, naročito nakon ohrabrujućih poruka novog sastava Evropske komisije. On je predsjedniku Milu Đukanoviću obećao da će Litvanija i dalje biti uz Crnu Goru, jer joj je prioritet da sve zemlje Zapadnog Balkana budu u evropskoj zajednici.


IVICA DAČIĆ: Siguran sam da Priština neće biti član UNESKO\nPrijem kršenje povelje UN\nmladen djordjevic\t 01.08.2015. 20:57h 18:46h\nMinistar spoljnih poslova Srbije Ivica Dačić izrazio je danas u Beogradu uverenje da će Ujedinjene nacije odbiti zahtev Prištine da se preko njih dostavi zahtev Kosova za prijem u članstvo UNESKO-a\n"To bi bilo kršenje povelje Ujedinjenih nacija i odluka Saveta bezbednosti", rekao je Dačić na konferenciji za novinare u Ministarstvu spoljnih poslova.\nPrema njegovim rečima, "ovaj pokušaj Prištine da preko UN dođe do UNESKO-a je propao".\n"Siguran sam da će UN odbiti zahtev Prištine", rekao je srpski šef diplomatije, ali je napomenuo da Srbiju u vezi sa ovim nastojanjem kosovoskih vlasti očekuje "ozbiljan period na diplomatskom planu".\nDačić je rekao da je u savetu UNESKO-a većinu zemalja čine one koje su priznale Kosovo, i da će "biti interesantne pozicije nekih zemalja, da se vidi da li ima dvostrukih standarda i koliko su oni prisutni".\n"Interesuje me kako će oni koji su bili protiv prijema Palestine biti za prijem Kosova", rekao je Dačić i ocenio da bi prihvatanje zahteva Prištine za članstvo "moglo biti startni pištolj za sve teritorije sa neregulisanim statusom" da traže sličnu stvar.\nDačić je podsetio da on kao ministar spoljnih poslova takođe brani interese OEBS-a u kojem je Srbija predsedavajuća zemlja, ali je dodao: "Ne mogu ja više da branim teritorijalni integritet Ukrajine od teritorijalnog integriteta Srbije."\nSrpski šef diplomatije je pozvao sve institucije u zemlji i poslenike kultue da se uključe u borbu za odbranu srpske kulturne baštine na Kosovu, i rekao da će o tome razgovarati sa čelnicima Srpske pravoslavne crkve, kako bi oni razgovarali sa drugim pravoslavnim crkvama i Vatikanom.\n"Ovde je reč i o zaštiti hrišćanstva na Kosovu", ocenio je Dačić.\nBEOGRAD - Odugovlačenje Prištine da osnuje Sud za ratne zločine potvrđuje da niko osim Srbije u regionu nije spreman da se suoči sa sopstvenim zločinima, rekao je danas prvi potpredsednik Vlade Srbije i ministar spoljnih poslova Ivica Dačić. On je, odgovarajući na pitanja novinara posle sastanka sa generalnim sekretarom Organizacije američkih država Luisom Almagrom, istakao da je Srbija dosta bila meta pritisaka, ali da ne priznaje "simetriju krivice".\n"To znači da svako treba da napreduje u skladu sa svojim doprinosom regionalnom miru i stabilnosti", poručio je šef srpske diplomatije i dodao da je Srbija aktivna u svemu tome, dok Priština nije. "Razlika između Beograda i Prištine je to što mi kada nešto prihvatimo, mi to i realizujemo", rekao je Dačić.\nOn je podsetio da je tema osnivanja Suda za ratne zločine bila na dnevnom redu Saveta bezbednosti UN i da je rečeno da će sama Priština to uraditi, a ona sada pokušava da izbegne tu vrstu obaveza.\nNa pitanje novinara da li ima nekih preporuka od strane Ministarstva srpskim građanima što se tiče odlaska u Hrvatsku, Dačić je rekao da preporuka za sada nema, ali da "za to nisu ni potrebne preporuke". On je primetio da je klima u našim odnosima promenljiva i da zavisi od mnogih unutrašnjih pitanja, posebno u Hrvatskoj, kao i od politizacije određenih datuma kao što je godišnjica 5. avgusta. "Mi ćemo učiniti i činimo sve sa naše strane da podstaknemo politiku pomirenja, a ako je pomirenje nedostižan cilj, onda barem da živimo u dobrim odnosima zbog sadašnjosti i budućnosti", istakao je Dačić.


“Mrtve” vakcine poput kineske efikasnije protiv novih sojeva – Haber.ba\nKineska vakcina koja koristi “mrtvu” verziju virusa efikasnija je u borbi protiv novih sojeva koronavirusa, smatraju naučnici.\nTakve vakcine, uključujući Sinofarmovu, koriste “mrtvu” verziju virusa i nude zaštitu na više područja.\nTo znači da mogu bolje da se bore protiv različitih mutacija koronavirusa, preneo je časopis “Nešenal” na engleskom jeziku koji izlazi u Abu Dabiju.\nProfesor biohemije na Fakultetu za biohemiju i imunologiju na Triniti koledžu u Dablinu Luk O’ Nil izjavio je da zbog toga što se inaktivirane vakcine zasnivaju na celom virusu, imunološki sistem može imati “mnogo više oružja za borbu”.\nVarijante kovid 19 koje su se pojavile poslednjih meseci u Velikoj Britaniji, Južnoj Africi i Brazilu, uključuju brojne mutacije šiljka, za koje stručnjaci kažu da mogu učiniti vakcine manje efikasnim.\n“Ostale vakcine su samo za borbu protiv površinskog dela proteina, pa ako virus mutira, vakcina možda neće funkcionisati”, rekao je profesor O”Nil za “Nešenal”.\nO’ Nil je rekao da još nije jasno koliko će vakcine koje ciljaju na šiljak biti efikasne protiv novih varijanti te dodao da postoje znakovi da bi Fajzerova vakcina mogla da stvori antitela protiv britanske verzije.\nTokom vikenda vodeći američki stručnjak za zarazne bolesti Antoni Fauči upozorio je da Fajzerova vakcina i druge “žive” vakcine možda neće biti toliko efikasne u zaštiti od novih varijanti virusa.\nTo je veoma zabrinjavajuće, jer se veruje da je nova varijanta, koja se pojavila u Velikoj Britaniji i Južnoj Africi zaraznija i da može da ima veću stopu smrtnosti, prenosi b92.\nTeme:"mrtve vakcine", efikasnost, kineska vakcina, korona virus, novi soj


Dara Bubamara: Adžići postaju Parižani\nSvet Estrade\t25.11.2008 16:45\nDara Bubamara u Francusku, gde već mesecima živi sa svojim suprugom Milanom Kesićem, preselila mamu, tatu i brata\nParle vu franse, madam Radojka... Rada sa suprugom Milanom Kesićem\nFolk zvezda Radojka Adžić - Dara Bubamara, koja je u osmom mesecu trudnoće, odlučila je nedavno da u Pariz, gde živi sa suprugom Milanom Kesićem, preseli svoje roditelje i brata. Dara je pre nekoliko godina svoju porodicu prvo preselila iz Dervente u Novi Sad, pa se posle udaje odlučila na isti potez.\n- Dara je odlučila da se preseli u Francusku, gde njen suprug živi i radi već godinama - navodi sagovornik Pressa. - Budući da je u poodmakloj trudnoći, pre mesec dana odlučila je da preseli svoje roditelje i brata u Pariz da bi joj bili u blizini i pri ruci kada u decembru rodi sina Konstantina. Dara, pored svoje porodice, planira da u Pariz preseli i svog najboljeg prijatelja i stilistu Raleta, koji je već u više navrata boravio kod nje. Inače, porodica Adžić živi u jednom od stanova Radinog supruga Milana - zaključuje sagovornik Pressa.\nNova pesma odmah posle porođaja\nDara Bubamara snima novu pesmu, koju će promovisati odmah posle porođaja. Posle velikog uspeha s poslednjim albumom „Zidovi", Dari će nove pesme pored domaćih autora raditi i strani kompozitori. Tako su novi singl uradili poznati francuski i američki kompozitori koji su svojevremeno napravili hit „Samba di Žaneiro" za grupu „Belini". Dara planira da se vrlo brzo vrati i koncertnim aktivnostima - otkriva sagovornik Pressa.


Urban BUG :: Magazin :: Urban Beatz :: Pre 20 godina Rundek je prvi put svirao u Beogradu, pogledajte "Grane smo na vjetru"\nPovodom 20 godina od prvog predstavljanja nekadašnjeg frontmena Haustora u solo izdanju pred publikom u Srbiji, u organizaciji Long Play-a, sada je objavljen snimak živog izvođenja pesme "Grane smo na vjetru" iz SKC-a. Studijsku verziju Rundek je objavio na solo prvencu "Apokalipso" (1996), nakon koga je usledio drugi album "U širokom svijetu" (2000), koji je objavljen pred njegovo premijerno koncertno predstavljanje pred našom publikom, kada je, po njegovoj oceni, vladala "izuzetna energija".\n"Naši koncerti uvek su, ovde u Beogradu, bili izuzetno uzbudljivi. Uvek su ih ljudi dočekivali s puno interesa. I pored ovog dodatnog konteksta da sam ja zapravo prvi muzičar iz Zagreba koji je došao da svira u Beogradu, čini mi se da je sama svirka ispunila očekivanja, da je i događaj potpuno na tragu onoga što je bilo ranije. Bilo je neponovljivo kao što je uvek i bilo", rekao je tada Rundek Glasu javnosti.\nZa koncerte je vladalo izuzetno interesovanje publike i medija, a gostovali su violinistkinja Ana Đokić (Orthodox Celts) i perkusionista Papa Nick, dok je Rundek na bis u čast Milana Mladenovića (1958-1994) izvodio pesmu "Ona se budi" Šarla Akrobate. Kritičar Vremena Dragan Kremer kasnije je pisao da se Rundek "našoj publici najzad vratio izvanrednim koncertima (dva puta SKC plus na talasu opravdane euforije, treće veče u Hali sportova)".\n"Tada fizički teško dostupan publici u Srbiji, CD Apokalipso isprva nije bio naročito zapažen ovde, a pošto je i Darkov sledeći, izvrstan U širokom svijetu (2000) zapravo dovršio stilsku putanju Haustora, sva nakupljena naklonost sa zadrškom je erupciju imala kad je Rundek među prvima spolja posle Miloševićevog pada došao da održi koncerte u Beogradu", primetio je Kremer.\nIgrom slučaja, 20 godina kasnije, Darko se otisnuo u novu muzičku pustolovinu, sada kao Rundek & Ekipa, objavivši početkom decembra dvostruki EP "Brisani prostor" (Menart/Long Play), sa koga su se izdvojili singlovi "Unutarnji glas", "Tko su svi ti ljudi" i nedavno "Mila".


Da li je student zakon?\nStudentska unija Srbije poziva sve građane da se upoznaju sa tekstom Nacrta zakona o studentskom organizovanju i da daju svoje predloge i sugestije tokom javnih raspravi koje će se sprovesti tokom trajanja projekta „Student je zakon”. Danas će u Velikoj sali Mesne zajednice Terazije u Beogradu sa početkom u 18h biti održana 3. rasprava po redu.\nStudentska unija Srbije u saradnji sa Ministarstvom prosvete, nauke i tehnološkog razvoja organizuje javnu raspravu povodom izrađenog Nacrta zakona o studentskom organizovanju kako bi se studentima omogućilo i kako bi se podstakli na aktivnije učešće i angažman u sindikalnim i strukovnim studentskim organizacijama, kao i u studentskim glasilima u svrhu dugoročnog osiguranja i unapređenja visokog obrazovanja i studentskog standarda.\nNacrt svoje postojanje datira još iz 2004. godine, kada je formirana Radna grupa za njegovu izradu. Međutim, 2006. godine donesen je Zakon o visokom obrazovanju, kojim su uvedeni Studentski parlamenti kao jedine prepoznate studentske skupine, a čime su, u nedostatku komplementarnog zakona o studentskom organizovanju, svi ostali oblici organizovanja označeni kao neprepoznati. To je, kako navodi Studentska unija Srbije, dovelo do toga da studentski parlamenti, odnosno njihovi članovi, teže gašenju nezavisnih studentskih organizacija i osnivanju sopstvenih, jer omladine političkih partija nemaju uticaja na njih.\nSve ovo je dovelo do nedostatka nepristrasnih izvora finansiranja, što znatno otežava funkcionisanje studentskih organizacija koje se uglavnom finansiraju od projektnih aktivnosti na konkursima ministarstava, sekretarijata, uprava ili kancelarija za mlade. U ovim okolnostima, nezavisnim studentskim udruženjima i studentskim glasilima ostaje finansiranje iz fondova stranih ambasada i fondacija, koje ne moraju nužno da prate nacionalne interese i svakako imaju neke svoje, jer ih državni sve manje prepoznaju. Takođe, ostaju donacije kompanija i malih i srednjih preduzeća, gde takođe najviše sredstava daju strane kompanije.\nIpak, svetlo na kraju tunela je počelo da se pojavljuje pred očima Studentske unije Srbije 2015. godine, kada je napokon najavljeno formirane radne grupe za izradu zakona o SO od strane Ministarstva prosvete, nauke i tehnološkog razvoja, a 2016. godine Studentska unija Srbije stupa u trogodišnji projekat sa Ministarstvom prosvete nauke i tehnološkog razvoja kao nosilac istraživanja, izrade nacrta i javne kampanje zagovaranja za usvajanje Zakona o studentskom organizovanju. Na čelu MPN tada je bio dr Srđan Verbić.\nProšle godine Ministarstvo, na čelu sa novim ministrom Mladenom Šarčevićem, podržava nastavak projekta tj. izradu Finalnog predloga nacrta zakona i održavanje javne rasprave o njemu, a ove godine počinje treća i poslednja faza projekta – kampanja javnog zagovaranja za ulaženje nacrta zakona u skupštinsku proceduru.\nDiskusije na kojima je bio predstavljen Nacrt zakona o visokom obrazovanju do sada su se održale održale 12. januara u Kosovskoj Mitrovici i 19. januara u Novom Sadu. Danas će se održati u Beogradu, a planirano je predstavljanje Nacrta još 26. januara u Nišu i 27. januara u Kragujevcu.\nOd mamuta do Rimljana – Viminacijum\n„Ja mogu sve, sa dvadeset i dve!“ (2. deo)\nPročitajte nastavak ovog zanimljivog teksta i saznajte ko je u ranim dvadesetim počeo da radi za NAS...


AMD, ARM, Imagination, MediaTek i Texas Instruments pokreću novu eru računarskih inovacija AMD, ARM, Imagination, MediaTek i Texas Instruments pokreću novu eru računarskih inovacija – Personal magazin\nTehnološki lideri osnovali su HSA Fondaciju kako bi kreirali unifikoavanu, arhitekturu otvorenog standarda namenjenu heterogenom računarstvu; Heterogeni Procesori, koji sadrže dva ili više tipova različitih procesora na jednom čipu, su…\nTehnološki lideri osnovali su HSA Fondaciju kako bi kreirali unifikoavanu, arhitekturu otvorenog standarda namenjenu heterogenom računarstvu; Heterogeni Procesori, koji sadrže dva ili više tipova različitih procesora na jednom čipu, su učestvovali gotovo u polovini prihoda ostvarenih tokom 2011.\nDanas na AMD Fusion Razvojnom Samitu (AFDS), globalni tehnološki lideri sastali su se kako bi objavili formiranje Fondacije za Heterogenu Sistemsku Arhitekturu (HSA). HSA Fondacija je ne-profitan konzorcijum osnovan kako bi definisao i promovisao heterogeno računarstvo bazirano na otvorenim standardima, koji će takođe pružiti zajedničku hardversku specifikaciju i opsežan ekosistem podrške kako bi se proizvođačima softvera olakšalo kreiranje inovativnih aplikacija koje su sposobne da u potpunosti iskoriste sjajne sposobnosti modernih procesora.\nAMD (NYSE: AMD), ARM, Imagination Technologies, MediaTek Inc., i Texas Instruments (TI) (NYSE: TXN) su članovi osnivači HSA Fondacije Kompanije će zajednički raditi na razvoju jedinstvene specifikacije arhitekture i na pojednostavljenju modela programiranja kako bi se proizvođačima softvera pomoglo u iskorišćenju svih sjajnih sposobnosti modernih centralnih procesorskih jedinica (CPU-ova) i grafičkih procesorskih jedinica (GPU-ova), i na otključavanju performansi i energetske efikasnosti paralelnih računarskih endžina koji se nalaze u heterogenim procesorima.\nStandardizovanjem heterogenog programerskog modela, proizvođači softvera su u prilici da na jednostavniji i ekonomičniji način razvijaju novi softver skrojen da iskoristi sve prednosti rastućeg $55.5 milijardi vrednog heterogenog (takođe poznatog kao”hibridnog”) procesorskog tržišta1. HSA Fondacija će otvoriti vrata novoj eri softverskih inovacija, od unapređenja korisničkog iskustva bez presedana, do unapređenja oblak-baziranog upravljanja podacima, striminga i sigurnosti.\n“HSA pomera industriju izvan ograničenja, zastarelih sistemskih arhitektura od pre 25+ godina koje u ovom momentu samo sputavaju softverske inovacije,” kaćže Fil Rodžers (Phil Rogers), pdredsednik HSA Fondacije i AMD Korporativni predstavnik. “Nedvosmislenim fokusom HSA Fondacije na potrebe proizvođača softvera, dizajnirali smo zajedničku hardversku platform za rešenja sa visokim performansama, i energetskom efikasnošću. HSA otvara novi svet šansi na polju PC-ja, pametnih telefona, tablet uređaja i ultra tankih notbukova, ali i na polju inovacija u superračunarima i oblak-serverima koji definišu moderno računarsko iskustvo.”\nKao nezavisan konzorcijum, HSA Fondacija je otvorena prema svim industrijekim profesionalcima koji su zainteresovani za pokretanje naredne ere računarskih performansi i energetske efikasnosti. HSA Fondacija je otvorena prema svim inovativnim proizvođačima računarskih komponenti, proizvođačima platformi i Operativnih Sistema, proizvođačima uređaja, nezavisnim proizvođačima softvera, akatemskoj zajednici i programerima otvorenog-koda. Članovi HSA Fondacije planiraju razvoj robustnih razvojnih rešenja za heterogeno računarstvo koje će pokretati inovativne sadržaje i aplikacije razvijene sa razvojnim alatima, softverskim razvojnim paketima (SDK-ovima), bibliotekama, dokumentacijom, obukama, podrškom i sa još mongo toga.\n“Pre godinu dana, AMD je smelo objavo plan za kreiranja HSA, počevši sa kombinacijom CPU-a i GPU-a kao unifikovanog procesorskog endžina za kreiranje arhitekture koja će značajno pojednostavniti programiranje heterogenih platformi,” kaže Mandžu Hedžde (Manju Hegde), korporativni potpredsednik Heterogenih Aplikacija i Razvojnih Rešenja u AMD-u. “Danas mi nastavljamo sa liderstvom u heterogenom računarstvu i pokretanju industrije ka usvajanju i kreiranju HSA atrhitekture kao otvorenog standarda.”\n“Svi mi zahtevamo više od tehnologije koja nas povezuje sa digitalnim svetom. Grafički interfejsi su od kritične važnosti za korisničko iskustvo ali mogu imati i veoma moćan uticaj. Sa otvorenim standardima proizvođači softvera sada mogu pružiti zaprepašćujuću grafiku bez žrtvovanja energetske-efikasnosti,” kaže Džem Dejvis (Jem Davies), ARM-ov predstavnik i potpredsednik divizije za Tehnologije i Medijske Procesore, u ARM-u. “ARM pozdravlja formiranje HSA Fondacije i veoma smo serćni što smo jedan od osnivačkih članova. ARM-ovo široko iskustvo sa heterogenim sistemima donosi jedistvenu lidersku perspektivu za razvoj odgovarajućih računarskih procesora za odgovarajuće potrebe, baziranih na najnovijim ARM tehnologijama, poput ARM® Mali™ GPU-ova i Cortex™ procesora.”\n“Imagination je oduševljen što je jedan od osnivača HSA Fondacije. Naš dugo-zastupan stav je da su heterogene procesorske arhitekture fudamentalne za skalabilnost, fleksibilnost i performanse budućih SoC (Sistem na Čipu) rešenja,” kaže Toni King-Smit (Tony King-Smith), potpredsednik marketinga u Imagination Technologies. “Mi verujemo da je kombinacija CPU-a sa sve moćnijim GPU-om na istom čipu, koja koristi industriski standardne API-je poput OpenCL™, Renderscript Compute, i Direct Compute, prvi vitalni korak na ovom putu. HSA API-i i alati dopunjavaju API-je višeg nivoa kako bi se inžinjerima SoC sistema pomoglo u kreiranju budućih generacija računarskih platformi. Kako proizvođači aplikacija budu sve više usvajali prednosti usvajanja takvih arhitektura, HSA Fondacija će sve više pružati značajna multi-platformska, multi-OS rešenja osiguravajući maksimalu heterogenu portabilnost i optimizovanost aplikacija. Mi se radujemo bliskoj saradnji sa svim osnivačima i članovima HSA Fondacije na kreiranju ključnih otvorenih standarda koji će biti osnova budućeg tržišta računarstva visokih performansi.”\n“MediaTek je veoma uzbuđen potencijalom heterogenog računarstva u omogućavanju inovativnih mobilnih aplikacija. Mi verujemo da je otvoreni standard ključ donošenja heterogene tehnologije na mejnstrim tržište pametnih telefona, kaže Čin-Ping Lu (Chien-Ping Lu), viši director Korporativne Tehnološke Kancelarije, MediaTek-a. “Kao proizvođač čipsetova i platformi sa jakim fokusom na tržište mejnstrim pametnih telefona, mi smo veoma uzbuđeni što se pridružujemo AMD-u, našim IP partnerima, Imagination-u, ARM-u, TI-u i drugim industriskim liderima u promovisanju HSA kao otvorenog standarda za heterogeno računarstvo.”\n“TI-ovo iskustvo u stvaranju nisko-potrošnog, visoko-performansnog iskustva putem pametne, multi-jezgarne arhitekture naše OMAP™ platforme bez ikakve sumnje čini našu poziciju člana osnivača HSA Fondacije sasvim prirodnom,” kaže Metju Lok (Matthew Locke), direktor, Linux Razvojnog Centra, u TI-u. “Mi se radujemo saradnji sa ostalim liderima u industriji na razvoju usvajanja heterogenog računarstva kao standardne platforme na polju ugradnog, mobilnog, ličnog i oblak računarstva.”\nPored osnivačkih članova, pridruženi članovi i članovi nivoa-podrške će učestvovati u istraživanjima, razvoju, proizvodnji, upotrebi i prodaji HSA i heterogenog računarskog softvera. Za više informacija o članstvu u HSA Fondaciji i prednostima učlanjivanja, molimo vas da posetite www.hsafoundation.com.\nAMD, ARM, Imagination, MediaTek i Texas Instruments pokreću novu eru računarskih inovacija was last modified: June 12th, 2012 by Redakcija


cargo-partner Healthcare Service Desk u Turskoj - Akta.ba\n01.06.2020. 08:55 / Izvor: Akta.ba\nSvijet se suočava sa velikim izazovima u borbi protiv Korona virusa, što je uzrokovalo velike potrebe za širokom paletom zaštitne opreme. Prepoznavši ovu potrebu, Turska je svojom promptnom reakcijom nedavno postala veliki proizvođač sanitarne i lične zaštitne opreme (PPE – personal protective equipment).\nKako se vlada Turske založila da podrži ovu aktivnost u smislu podrške izvozu, to je značajno uticalo na širu sliku nabavke najraznovrsnije sanitarno-medicinske galanterije, a povoljan geografski položaj ove euroazijske zemlje, dodatni je doprinos njenom stabilnom ekonomskom rastu.\nStoga, cargo-partner sa zadovoljstvom najavljuje svoj Healthcare Service Desk u Turskoj, primarno fokusiran na transport medicinske i lične zaštitne opreme.\n"Naše kolege u Turskoj su vam na raspolaganju 24/7 za kreiranje najfleksibilnijih rješenja za Vaše hitne transporte. Kontaktirajte ih putem e-maila emergency.tr@cargo-partner.com ili pozivom na telefonske brojeve: +90 541 842 0146 i +90 549 8420 030", navode iz ove kompanije.


Modemski korisnici interneta prvi put u manjini – Nadlanu.com\nModemski korisnici interneta prvi put u manjini\nBEOGRAD, 23. septembra 2009. (Beta) - Procenat modemskih korisnika interneta u Srbiji u 2009. je opao na 29,3 odsto sa prošlogodišnjih 51 odsto i prvi put je manji od procenta korisnika brzog ADSL interneta, saopštio je u sredu Republički zavod za statistiku.\nProcenat korisnika ADSL interneta 2009. godine povećan je na 39,5 odsto u odnosu na prošlogodišnjih 24,4 procenta. Internetu preko kablovskih priključaka pristupa 23,4 odsto korisnika, a preko mobilnog telefona 18 odsto, navodi se u izveštaju pod nazivom Upotreba informaciono-komunikacionih tehnologija u Srbiji.\nDirektor Republičkog zavoda za statistiku Dragan Vukmirović rekao je na predstavljanju izveštaja urađenog po metodologiji evropskog statističkog zavoda Eurostat da 46,8 odsto domaćinstava ima računar, što znači da je ostvaren isti rast kao i 2008. godine, kada je računar imalo 40,8 odsto domaćinstava, dok je procenat domaćinstava koja imaju internet priključak povećan sa 33,2 procenta, na 36,7 odsto.\nBroj građana koji svaki dan koriste internet povećan je ove godine za 200.000 na 1,45 miliona, a broj korisnika koji internet koriste najmanje jednom u tri meseca povećan je isto za 200.000 na 2,2 miliona, navodi se u izveštaju.


FoNet portal :: Pretraga / tagId=29188 / position=1\nTag: boško obradović, Pogodaka: 90\nMonarhisti da dignu glavu\nPredsednički kandidat Patriotskog bloka za obnovu kraljevine Srbije Boško Obradović poručio je danas da će ideja obnove kraljevine Srbije doći i pobediti, kao i da, ako ta koalicija dođe na vlast, nikada Srbija nikada neće ući u NATO i uvesti sankcije Rusiji.\nNestorović uz Obradovića\nLider pokreta Dveri i predsednički kandidat koalicije Patriotski blok Boško Obradović, Branimir Nestorović iz pokreta "Vitezovi reda zmaja", Valentina Arsić Arsenijević iz Udruženja građana “Lekari i roditelji za nauku i etiku” i primarijus profesor dr Alek Račić potpisali su danas Sporazum o saradnji.\nSrbi da se ne stide svog imena\nPredsednički kandidat Patriotskog bloka Boško Obradović rekao je danas da Srbi ne treba da se stide svog nacionalnog imena i prezimena, jer su drevni, stari, evropski, hrišćanski narod i treba time samo da se ponosi, saopštio je pokret Dveri.\nKandidat Patriotskog bloka za predsednika Srbije Boško Obradović izjavio je da kao predsednik Srbije neće dozvoliti da bude uvedena bilo kakva varijanta sankcija Rusiji, niti da Srbija ide putem članstva u NATO, saopštile su danas Dveri.\nBeograd je perionica novca\nPredsednički kandidat Patriotskog bloka za obnovu kraljevine Srbije Boško Obradović rekao je danas da je Beograd postao najveća perionica novca na Balkanu, saopšteno je iz Dveri.


Datum kreiranja petak, 14 avgust 2015 10:40\nURS ili "Kud koji, mili moji"\nDatum kreiranja petak, 14 avgust 2015 07:19\nOpštinski odbor Ujedinjenih regiona Srbije u Osečini više ne postoji jer je članstvo na čelu sa predsednikom OO NenaStevanovićem prešao u okrilje SNS-a. Valjevski odbor praktično od ostavke Mladjana Dinkića više ne postoji izuzev odborničke grupe pod istim nazivom.\nDatum kreiranja četvrtak, 13 avgust 2015 06:40\nPosebna sednica Skupštine sa temom akumulacije Rovni biće održana 18. avgusta, ali je do kraja nejasno šta će ova sednica zapravo doneti jer nije predvidjen nikakva zaključak niti Skupština može doneti bilo kakvu odluku po pitanju ove akumulacije. U odnosui na 400 miliona koliko daje država Srbija 20 miliona koliko izdvaja Valjevo kao jedan od suosnivača nije presudna cifra za odlučivanje.\nDatum kreiranja sreda, 12 avgust 2015 07:34\nDatum kreiranja ponedeljak, 10 avgust 2015 07:57\nDatum kreiranja petak, 07 avgust 2015 12:23\nDatum kreiranja petak, 07 avgust 2015 06:02\nNeka istraživanja pokazuju da je gradjanima dosta politike , ali istovremeno za politiku kažu da je infiltrirana u svaki segment života. Iako je u Srbiji postojao jedan period nade da bi politika mogla postati tema broj dva , ona se ponovo vratila u živote gradjana i to na velika vrata.\nDatum kreiranja četvrtak, 06 avgust 2015 05:55\nSkupština grada održaće posebnu sednicu 18. avgusta na kojoj će razmatrati samo jednu tačku dnevnog reda Razmatranje informativnog akta Rudarsko geološkog fakulteta vezanog za branu Rovni. Inicijativa za ovu tačku dnevnog reda potekla je još 29. decembra prošle godine.\nDatum kreiranja utorak, 04 avgust 2015 05:20\nDatum kreiranja ponedeljak, 03 avgust 2015 11:05\nDS nije izgubio ništa odlaskom Milutinovića\nStrana 80 od 94


Zvezdin plan: Trening u Velensiji, pa autobusom do Madrida\nIzvor: MozzartSport.com, 17.Jan.2021, 13:26\nSnežna oluja Filomena promenila crveno-belima prevozno sredstvo\nPlanirala je Crvena zvezda da se prošle sedmice kratko zadrži na Pirinejima, odnosno da odigra duele sa Realom (sreda) i Valensijom (petak), a zatim se uputi nazad za Beograd.\nMeđutim, aktuelne vremenske (ne)prilike prvo su prolognirale let za Madrid koji je dan kasnije preusmeren na Valensiju, a zatim su produžile su boravak crveno-belih u Španiji za još tri dana, odnosno do ponedeljka uveče >> Pročitaj celu vest na sajtu MozzartSport.com << kada će odigrati odložen meč sa kraljevskim klubom u Madridu prema kojem će beogradski klub krenuti danas popodne iz Valensije.\nKako Španija još nije potpuno sanirala posledice snežne oluje Filomene koja je prethodnih dana poharala ogroman deo Pirinejskog polustrva, ekipa Crvene zvezde je odlučila da posle meča sa Valensijom prodruži za dva dana boravak u gradu na jugu Španije, a zatim danas, posle odrađenog podnevnog treninga i ručka, krene za Madrid.\nPošto avionski saobraćaj na aerodromu "Barahas" nije normalizovan, četa Dejana Radonjića će put od nešto više od 300 kilometara do španske prestonice, prevaliti autobusom koji je ovih dana postao glavno prevozno sredstvo većine sportskih kolektiva na Iberijskom poluostrvu.\nZbog svih navedenih komplikacija Zvezde u Španiji, odnosno pomeranja duela sa Realom, Jadranska liga je odlučila da odloži meč protiv Borca u okviru 15. kola regionalnog takmičenja koji je trebalo da se odigra u ponedeljak.\nPo povratku u Beograd, prvi sledeći meč crveno-belih biće u petak (19.00) kada im u goste dolazi Barselona.


Super Odmor - Metropole - Španija - Madrid - Ponude - Smeštaj - Apartmani - Info\nSuperodmor - Ponude - Španija - Madrid\nMetropole - Madrid\nStatua Filipa III\nPritisak: 1017 mbar Vetar: ENE 0 m/s Vlažnost: 30 %\nPadavine: 1.1 mm\nVlažnost: 71 %\nPadavine: 3.0 mm\nVlažnost: 72 %\nKratak opis - Madrid\nRegion Madrida sa okolinom se sa oko 5 miliona stanovnika ubraja u najveće evropske metropole. Sam grad Madrid, bez predgrađa, sa svojih 3,1 miliona stanovnika je, posle Londona i Berlina, treći najveći grad u Evropskoj uniji.\nMadrid je, kako od nacionalnog, tako i od internacionalnog značaja za trgovinu i finansije i politički je i kulturni centar Španije. Središte je španske uprave, pa osim kralja, u njemu žive katolički biskup i važni pripadnici vlade i vojske.\nNa mestu današnjeg Madrida je u periodu od 852. do 886. godine podignuto mavarsko utvrđenje (alkasar) na mestu današnje madridske kraljevske palate. Utvrđeno mesto bilo je nazvano Magerit, a od 939. Madšrit i od 1038. Madrid.\nKulturno i istorijski najznačajniji delovi Madrida, Hapsburg, Književna četvrt, Kraljevska palata, skriveni su iza madridskih najpoznatijih ulica i bulevara.\nSavet: najbolji način za obilazak Madrida je uz pratnju obučenog vodiča koji će vam ispričati neku anegdotu, kratku priču i sve zanimljive činjenice vezane za znamenitost koju obilazite. Izaberite jednu od mnogobrojnih opcija iz programa "Otkrite Madrid": biciklističke ture, obilasci za pešake, obilasci prilagođeni osobama sa posebnim potrebama...\nOstale informacije - Madrid\nVaši utisci - Madrid\nPutopisi - Madrid\nDestinacija Sve... BugarskaČeška RepublikaEgipatFrancuskaGrčkaHrvatskaItalijaKinaKiparMađarskaPortugalijaRusijaSADSlovačkaŠpanijaSrbijaTajlandTurska\t Mesto Sve...


Prva pobeda srpskih odbojkaša | Glas javnosti\nPočetna > Sport > Prva pobeda srpskih odbojkaša\nNaš tim je odlično započeo meč, sa dva laka poena Podraščanina i Stankovića lako poveo sa 2:0, pre nego što su Tunišani izjednačili. Usledila je potom serija našeg tima od 4:0, pre nego što je selektor Tunisa zatražio tajm-aut. To je rivalima našeg tima pomoglo da prekinu seriju, ali su srpski odbojkaš vrlo brzo nastavili istim tempo mi samo povećavali svoju prednost do 25:15 i 1:0 u setovima.\nU drugom setu, igralo se još agresivnije od prvog poena i srpski igrači su bili mnogo ubedljiviji nego u prvom setu. Od prvog trenutka su u potpunosti dominirali i samo uvećavali razliku, koja je uglavnom bila oko sedam poena. Kolaković je toliku prednost iskoristio da odmori neke igrače, pa su se tako u igri našli iAleksandar Atanasijević, Bojan Janić i Milan Rašić. Tunišani su uspeli da se vrate u igru posle drugog tehničkog tajm-auta, kada je naš tim vodio sa 16:9, ali su srpski odbojkaši uzvratili i osvojili drugi set sa25:21.\nNa početku trećeg seta viđena je znatno bolja i agresivnija igra Tunisa, koji je vodio sve do odlaska na prvi tehnički tajm-aut, kada je naš tim uspeo da preokrene zahvaljujući odličnim servisima Podraščanina i Atanasijevića za 8:7. Od tada se igralo poen za poen, pre nego što su Tunišani uspeli da se odvoje na plus tri, a potom i zadrže tu prednost i smanje na 2:1 u setovima sa 20:25.\nPosle izgubljenog trećeg seta, izabrtanici selektora Kolakovića izabranici su u četvrti ušli dosta agresivno, što je odmah rezultiralo vođstvom, koje su samo povećavali.Na drugom tehničkom tamj autu prednost je bila 16:8, a do konačnih 25:18 četvrtom delu igre većih probelma.